
Studii 


John Locke - precursor al liberalismului 
și constituţionalismului contemporan 


Dr. Marius ANDREESCU 


Abstract: John Locke gave expression to the political and social ideals of the English bourgeoisie of 
his time. His treaties on the governance are considered the basic texts of the modern democratic liberal 
doctrine and, we may say, prefigure the constitutionalism and supremacy of the rights in their 
contemporary meanings. Together with other authors, we state that the capital significance of John 
Locke's work for the juridical will and thinking and the modern policy is linked to the ideal of eliminating 
the discretionary power and arbitrariness of state's power exercising and the establishing of a state 
society, based on rules in which, the principles of law supremacy and respecting of man's natural rights, 
to represent the basis for building the social institution. 

Key words: The concept of experience in philosophy, the sensitivity and reason, man's natural rights, 
the social state continuator of the natural State, the limits of state's powers, individual liberty, democratic 


individualism 


Experienţa, unica sursă a cunoştinţelor 
noastre. Orice incursiune în istoria filosofiei remarcă 
dualismul concepţiilor privind cunoaşterea. Pe de o 
parte, empiriştii care susţin prioritatea senzaţiei, a 
contactului nemijlocit dintre om şi natură ca fiind 
unica sursă sau modalitatea principală de a ajunge la 
formularea cunoştinţelor chiar şi cu caracter teoretic, 
iar pe de altă parte, adepţii raționalismului a căror 
argumentare vizează prioritatea determinată sau chiar 
absolută a ideilor, a construcţiilor raţionale, uneori 
independente de orice formă de cunoaştere senzorială, 
apriorice, ce fundamentează cunoaşterea umană. Acest 
dialog dintre concepţiile empiriste şi raţionaliste îşi au 
originea în antichitate şi implică formarea unui mod de 
a înţelege realitatea. Aristotel afirma că ceea ce există 
este numai individualul, dar noi putem cunoaşte 
numai generalul. Opera filosofică a lui John Locke este 
încadrată în mod tradiţional de comentatorii istoriei 
filosofiei în concepţiile empiriste. Totuşi, la o analiză 
mai atentă a concepţiei filosofice a marelui gânditor 
englez observăm că senzorialul nu este sursa unică a 
oricărei cunoştinţe, ci numai temeiul de la care se 
porneşte pentru a se elabora concepte, categorii şi legi 
ale gândirii. Chiar şi adepţii concepţiilor raţionaliste, 
un reprezentant de seamă fiind Immanuel Kant, nu au 
exclus lumea materială şi importanţa senzaţiei în 
procesul cunoaşterii. În Critica raţiunii pure sunt 
întâlnite pasaje deosebite care ilustrează limitele de 
aplicare ale cunoştinţelor raţionale a priori, dincolo de 
care aceste cunoştinţe devin o pură speculație ce nu are 
nimic de a face cu o veritabilă cunoştinţă asupra 
realităţii. Iată cum se exprima plastic, dar sugestiv, 
Kant: „Porumbelul uşor, care în zborul liber se bucură 
de aerul a cărei opoziţie o simte şi ar putea reprezenta 
că el ar reuşi mult mai bine în spaţiul vid. Tot astfel, 
Platon a părăsit lumea sensibilă, întrucât ea pune 

intelectului limite prea înguste, şi s-a aventurat dincolo 
de ea pe aripile ideilor în spaţiul vid al intelectului 


pur”l. Relevând dualitatea dintre factorul sensibil şi 
rațiune în procesul cunoaşterii, acelaşi filosof remarca: 
„Natura noastră este de aşa fel încât intuiţia nu poate fi 
decât sensibilă, adică ea nu conţine decât modul cum 
suntem afectaţi de obiecte. Din contră, capacitatea de a 
gândi, obiectul intuiţiei sensibile este intelectul. 
Niciuna dintre aceste două proprietăţi nu este de 
preferat celeilalte. Fără sensibilitate nu ne-ar fi dat nici 

un obiect şi fără intelect n-ar fi nici unul gândit. Idei 
fără conţinut sunt goale, intuiţii fără concepte sunt 


oarbe”2. 


Aceste consideraţii sunt, în opinia noastră, necesare 
pentru a găsi o cheie de interpretare a filosofiei 
generale şi a filosofiei sociale pe care a elaborat-o John 
Locke, dincolo de o interpretare limitativ senzorială şi 
empiristă. Pentru a înţelege mai bine esenţa ideilor 
susţinute de marele filosof, în mod deosebit teoria sa 
asupra contractului social, o scurtă incursiune în viaţa 
şi opera acestuia sunt necesare. John Locke s-a născut 
în Anglia în anul 1632 şi a aparţinut unei familii de 
burghezi puritani, fiind fiu de avocat. A urmat 
cursurile Universităţii din Oxford, unde a studiat 
chimia, fizica, politica şi medicina. A avut şi unele 
însărcinări de natură diplomatică şi politică, încă din 
tinereţe. Din această perioadă datează primele sale 
scrieri: Anatomica (1668) şi De arte medica (1669). 
Filosoful nu a fost afectat în mod direct de frământările 
politice care au avut loc în Anglia în a doua jumătate a 
secolului al XVII-lea şi care au dus la războiul civil din 
anul 1649, terminat cu victoria lui Cromwell, care, aşa 
cum se ştie, a instaurat un regim dictatorial menit să 
învingă rezistenţa marii nobilimi. Regimul politic al lui 
Cromwell se va prăbuşi după moartea acestuia, iar în 
Anglia se va reinstaura monarhia. Deoarece Locke a 
fost de partea burgheziei, a fost nevoit să ia calea 
exilului, stabilindu-se în 1675 în sudul Franţei şi apoi 
în Olanda. După instaurarea în Anglia a monarhiei 
liberale a lui Wilhelm de Orania, John Locke revine în 
ţară şi primeşte funcţii de răspundere, cum ar fi şi cea 
de comisar al comerţului şi al coloniilor. Aceasta este 
perioada cea mai fructuoasă a creaţiei sale filozofie, 
când apar operele sale fundamentale: Scrisori despre 
toleranță (1689), Tratate despre guvernul civil (1690) 
şi Eseu asupra intelectului omenesc (1690), aceasta 
fiind socotită drept opera sa fundamentală. În anul 
1695, John Locke publică lucrarea Despre caracterul 
rațional al creştinismului. În scrierile sale, John Locke 
a dat expresie idealurilor sociale şi politice ale 
burgheziei engleze din timpul său. Tratatele sale 
asupra guvernării sunt considerate texte de bază ale 
doctrinei liberale moderne democratice şi, am spune 
noi, prefigurează constituţionalismul şi supremaţia 
drepturilor în sensurile lor contemporane. Alături de 
alţi autori, afirmăm că semnificaţia capitală a operei 
lui John Locke pentru gândirea şi voinţa juridică şi 
politică modernă este legată de idealul eliminării 
puterii discreţionare şi arbitrariului exercitării puterii 
statale şi instituirea unei societăţi statale bazate pe 
reguli în care principiile supremaţiei legii şi a 
respectării drepturilor naturale ale omului să 
reprezinte baza de construcţie a unui aşezământ 


socia]l3. În istoria filosofiei, John Locke este considerat 
ca fiind întemeietorul  empirismului englez. 

Empirismul a apărut în Anglia ca o reacţie la 
conceptele de substanţă şi de cauzalitate susţinute de 
Galilei, Bacon şi Descartes. Ceea ce este caracteristic 
filosofiei iniţiată de John Locke este acea orientare 
spre întemeierea cunoaşterii spre experienţă care 
semnifică acţiunea omului asupra naturii, altfel spus, 
asupra obiectului de cunoscut. 

Concepţia filosofică este o continuare a gânditorilor 
renascentişti, fiind îndreptată împotriva speculațiilor 
sterile pe care le practicase Scolastica o perioadă 
îndelungată de timp. Prin creaţia artistică, filosofică şi 
literară, renaşterea a impus natura ca mediu 
existenţial al omului, obiect al cunoaşterii umane, în 
relaţie cu care omul se manifestă în autenticitatea sa. 
Prin urmare, nu este o natură abstractă, detaşată de 
om, ci o natură în relaţie nemijlocită cu omul. Se poate 
observa că renaşterea şi filosofia modernă, în care se 
include şi gândirea lui John Locke, aduc ca noutate 
absolută legătura a doi factori care împreună pot 
întemeia ştiinţa: raţiunea şi experienţa. Se manifestă 
în această perioadă îndoiala că simţurile singure ar 
putea să dea o cunoaştere adevărată asupra realităţii şi 
este refuzată, pe de altă parte, speculaţia lipsită de 
conţinut sensibil. Gândirea filosofică din perioada 
respectivă consideră simţul comun ca o modalitate de 
cunoaştere  necorespunzătoare unor experienţe 
ştiinţifice, iar savanta deducție speculativă din dogme 


ca un simplu joc filologic de cuvinteţ. Renaşterea şi, 
mai apoi, filosofia modernă vor opune simțului şi 
speculaţiei sterile demersul raţional întemeiat pe 
observaţii şi experienţe. Aşa cum se afirmă în 
literatură, neîncrederea gânditorilor din perioada 
respectivă faţă de simţul comun nu a avut ca şi 
consecinţă negarea rolului experienţei şi a simţurilor 
în cunoaştere, ci numai inacceptarea arbitrariului 
subiectiv pe care acestea îl pot implica. Reflecţia 
asupra naturii şi concepţia potrivit căreia existenţa 
omului, dar şi cunoaşterea au ca mediu natura în toate 
formele sale, l-au determinat pe Schiller să afirme că 
scopul existenţial al omului prin creaţia artistică, 
cunoaştere ştiinţifică şi, în general, prin tot ceea ce 
înseamnă faptă creatoare, este acela de „a spori natura 
în mijlocul naturii”. 

Problemele dezbaterii ştiinţifice şi filosofice din 
epoca lui John Locke se grupează în special în jurul 
conceptelor de substanță şi cauzalitate care vor fi 
criticate de pe poziţiile empirismului.Descartes, ca şi 
alţi adepţi ai raționalismului, consideră că substanţa 
este substratul, esenţa adâncă a lucrurilor. Substanţa 
este cea care întemeiază lucrurile individuale, ea 
având, ca şi lucrurile, un caracter obiectiv. Tocmai 
acest caracter al substanţei va fi pus la îndoială de 
întemeietorii empirismului. John Locke afirma că 
noţiunea de substanţă nu poate fi conceptualizată 
filosofic, iar Berkeley, căutând să  suprime 

contradicţiile pe care le credea subzistente în sistemul 
filosofic elaborat de Locke, a redus existenţa la 
percepere şi a negat categoric existenţa unei substanţe 
materiale, păstrând în schimb în concepţia sa existenţa 
unei substanţe spirituale. Hume este cel care face 
ultimul pas în pleiada de filosofi empirişti şi neagă 
existenţa unei substanţe spirituale. Substanţa este, 
după Hume, o ficţiune5. În critica conceptului de 
substanţă, John Locke pleacă de la studierea 
intelectului omenesc, abordarea acestui concept fiind 
de natură epistemologică şi nu ontologică. Astfel, el 
critică concepţiile cu privire la ideile născute, afirmând 
că toate conceptele şi categoriile noastre au o origine 
empirică. Această orientare epistemologică a avut 
consecinţe şi asupra filosofiei sociale a marelui filosof. 
În literatura de specialitate, s-a afirmat că „prin 
aceasta, principiul feudal al climatului naşterii este 
infirmat şi este impus principiul rolului esenţial al 
experienţei şi educaţie în formarea spirituală a 
omului”. lată ce spunea în acest sens John Locke: „Este 
o părere înrădăcinată la unii oameni că în intelect se 
află anumite principii născute, anumite noţiuni 
primare, caractere, ca să spunem aşa, întipărite în 
mintea omului pe care sufletul le primeşte chiar din 
prima clipă a existenţei sale şi le aduce cu el pe lume. 
Pentru a convinge pe cititorii lipsiţi de păreri 
preconcepute, de falsitatea acestor presupuneri, ar fi 
destul dacă aş demonstra (...) că oamenii pot să 
dobândească prin simpla folosire a facultăţilor lor 
naturale toate cunoştinţele ce posedă fără ajutorul 
vreunei întipăriri înnăscute şi pot să ajungă la 
certitudine fără asemenea noţiuni sau principii 
originale”6. Conform acestei concepţii, marele filosof 
afirmă că unica sursă a cunoştinţelor noastre este 
experienţa. La naştere, mintea este considerată o 
coală albă pe care nu stă scris nimic. „Cum ajunge ea să 
fie înzestrată? De unde are ea toate elementele raţiunii 
şi ale cunoaşterii? La aceasta eu răspund într-un 


cuvânt: din experienţă”?/. Prin urmare, sursa 
cunoaşterii o formează simţurile, senzaţia fiind primul 
izvor al cunoaşterii. Aceasta nu înseamnă o identificare 
a senzaţiei cu simţul comun, pentru că numai senzaţia 
nu poate forma experienţă. La senzaţie se adaugă 
reflecția. În concepţia filosofului, senzaţia şi reflecţia 
sunt singurele căi prin care pot fi obţinute idei. „Eu 
spun că aceste două, adică lucrurile materiale, ca 
obiecte ale senzaţiei, şi procesele propriei noastre 
minţi în interior, ca obiecte ale reflecţiei, sunt pentru 
mine singurele mele elemente originale în care îşi 
găsesc începuturile toate ideile noastre (...) nu avem în 
minte nimic care să nu fi venit prin una dintre aceste 
două căi”8. 

Sunt necesare câteva explicaţii privind conceptul de 
experienţă în viziunea filosofului. Din analiza lucrării 

sale fundamentale „Eseu asupra intelectului 
românesc” rezultă că înţelegerea sa cu privire la 
experienţă are o dimensiune preponderent subiectivă. 
Acest aspect a fost remarcat şi în literatura de 
specialitate: „experienţa lui Locke este constituită 
numai din senzaţii şi idei ale reflecţiei. Lipseşte din ea 
tocmai ceea ce este realmente important în experienţa 
reală: latura obiectivităţii”9. John Locke consideră că 
deşi cunoaşterea noastră este imperfectă ea este 
suficientă pentru a ne permite să răspundem cerinţelor 
vieţii de pe pământ: „Dumnezeu ne-a făcut organele 
aşa cum este cel mai bine pentru noi în actuala noastră 


stare”10. În ceea ce priveşte relaţia cauzală, ea este 
strâns legată de noţiunea de substanţă. Locke 
consideră că lucrurile sunt susceptibile de relaţie, dar 
înţelegerea sa se rezumă numai la relaţiile externe care 
există între lucruri. Relaţia cauzală este tratată, în mod 
subiectivist, pornind de la concepţia sa de experienţă: 
„noţiunile de cauză şi de efect îşi au izvorul în ideile 
primite pe calea senzaţiei sau a reflecţiei şi că această 
relaţie oricât de cuprinzătoare ar fi se termină până la 
urmă în aceste idei. Căci, pentru a avea ideile de cauză 
şi de efect, este de ajuns să considerăm că o oarecare 
idee simplă sau o substanţă începe să existe datorită 


acţiunii alteia, fără a cunoaşte felul acelei acţiuni”Il. 


Spaţiul şi obiectul acestui studiu nu ne permit o analiză 
mai amplă a filosofiei generale a lui John Locke şi a 
importanţei acesteia pentru gândirea filosofică şi 
ştiinţifică contemporană. Subliniem totuşi importanţa 
conceptului de „experienţă”, care, chiar dacă este 
tratat subiectiv pornind de la senzaţie, nu se identifică 
cu simţul comun, deoarece conotaţia conceptului 
cuprinde şi activitatea gândirii, „reflecţia”. Este 
important a reţine că ştiinţele moderne, cele exacte, 
dar şi sociale, precum şi filosofia pozitivistă 
contemporană au luat naştere şi se bazează pe 
experienţă, bazele acestui concept fiind arătate de 
John Locke. 


Libertatea, legitimitatea consensului şi 
supremaţia dreptului. Conceptele fundamentale 
ale filosofiei sociale susţinute de John Locke sunt 
libertatea şi egalitatea care, în concepţia filosofului, fac 
parte din natura umană. Relaţiile dintre oameni în 
starea de natură sunt relaţii de forţă, dar dreptul nu 
este o expresie a acestor relaţii, ci reprezintă legătura 
dintre o fiinţă liberă cu o altă fiinţă liberă, raport ce 
realizează în egalitate. Aceste relaţii se constituie în 
mod natural înaintea oricărei convenţii care să ducă la 
constituirea societăţii civile. Pentru Locke există o 
societate naturală înaintea oricărei societăţi civile. În 
acest fel, filosoful continuă ideea aristocratică, şi 
anume aceea a omului ca fiinţă socială, dimensiune 
naturală a acestuia. Dacă omul nu ar avea în sine 

chemarea spre asociere cu ceilalți oameni, ca dar 
natural, societatea civilă nu ar putea să se constituie. 
Prin urmare, a existat un drept natural, nescris, 
anterior dreptului pozitiv specific societăţii civile. 
Principalul element al acestui drept este libertatea. 
Dreptul de a fi liber constituie fericirea omului şi el se 
concretizează în posibilitatea sa de a poseda bunuri. În 
acest fel, dreptul de proprietate reprezintă un alt 
element important al dreptului natural. În concepţia 
filosofului, acest drept este absolut, iar conservarea şi 
apărarea lui este esenţială pentru existenţa omului atât 
în stare naturală, cât şi în stare socială. Este important 
să precizăm că pentru John Locke proprietatea se 
întemeiază pe muncă. 

Gândirea lui John Locke se deosebeşte în această 
privinţă de filosofia lui Hobbes, care susţinea că 
problema centrală în societate este puterea. Pentru 
Locke, problema esențială nu mai este 
guvernământul, ci instituirea unei civilizații bazate pe 
reguli şi a unui sistem legislativ care să ducă la o bună 
organizare administrativă şi să limiteze puterea 
discreționară a statului. Este necesar, afirmă Locke, 
un guvernământ al proprietarilor cărora trebuie să i se 
lase toată libertatea pentru a realiza prosperitatea lor şi 
a societăţii în care trăiesc. Filosoful se ridică împotriva 
autorităţii arbitrare a suveranului, considerând-o ca 
inacceptabilă. Totul trebuie să fie întemeiat pe 


reglementări fundamentale, raţionale, liber 
consimţite, care, la rândul lor, să decurgă dintr-un 
principiu suveran, respectiv „toleranța”: „În 


chestiunea libertăţii de conştiinţă, care de câţiva ani a 
fost aşa de mult discutată printre noi, lucru care a 
încurcat cel mai rău chestiunea, a înfierbântat disputa 
şi a mărit animozitatea, a fost, gândesc eu, faptul că 
ambele părţi şi-au exagerat cu acelaşi zel şi la fel de 
greşit pretenţiile, una dintre părţi predicând absoluta 
putere, iar cealaltă cerând o libertate universală în 
chestiunile de conştiinţă, fără a stabili care sunt 
lucrurile cu îndreptăţire la libertate şi fără a arăta care 


sunt graniţele impunerii şi ale supunerii”12. 


Necesitatea existenţei legilor este vitală pentru 
existenţa societăţii şi pentru supraviețuirea 
comunităţii: „Dacă nu va fi dirijată de anumite legi, iar 
membri săi nu vor accepta să respecte o anumită 
ordine, nici o societate, oricât de liberă ar fi sau oricât 
de lipsită de importanţă ar fi ocazia pentru care a fost 
constituită, nu va putea să subziste sau să se menţină 


unită, ci se va destrăma şi sfărâma în bucăţi”13. 

Spre deosebire de Hobbes, Locke consideră că 
starea de natură a omului are unele caracteristici care 
o apropie de societatea civilă şi care face posibilă 
trecerea. Important de subliniat faptul că, în concepţia 
filosofului, „statul natural este un stat raţional, natural 
şi prelegal”. Statul natural este raţional pentru că prin 
rațiune îşi reglează viaţa în limite suportabile, astfel că 

aici domină libertatea şi egalitatea. Este natural pentru 
că oamenii posedă câteva drepturi în conformitate cu 
raţiunea, ca lege naturală: legalitatea, egalitatea, 
dreptul la prosperitate şi dreptul patern sunt printre 
cele mai importante. Statul natural este prelegal 
pentru că aici domină justiţia privată. Acest drept al 
justiţiei private înseamnă, în esenţă, reciprocitatea 
necesară a comportamentelor umane, dar şi validitatea 
dreptului fiecărui individ la apărarea sa. În esenţă, în 
concepţia filosofului, statul natural este bazat în mod 
deosebit pe concepte morale cu valabilitatea universală 
şi intangibile şi, totodată, este un stat al păcii sociale. 
John Locke consideră că trecerea la societatea civilă a 
avut loc în urma unui consens general, pentru că 
oamenii au dorit un maximum de securitate şi 
libertate. Trecerea de la Statul natural la Statul civil s- 
a realizat în baza unui contract care se bazează pe 
principiile consimţământului comun şi al liberei 
asocieri. Este important de a preciza că, în concepţia 
lui Locke, obiectul contractului social este garanţia 
drepturilor naturale, şi nu suprimarea lor în favoarea 
suveranului, aşa cum a gândit Hobbes. De altfel, 
singurul drept natural pe care asociaţii îl pun la 
dispoziţia societăţii civile este acela de a face dreptate, 
de a pedepsi. Puterea suveranului este în excelenţă una 
pur juridică şi limitată. Această teorie considerată a fi 
profundă şi democratică de către majoritatea autorilor 
se regăseşte şi în doctrina modernă a statului liberal şi 


a constituţionalismului democratic!4. Apreciază John 
Locke că „oamenii fiind liberi de la natură, egali şi 
independenţi, nimeni nu-i poate scoate din această 
stare pentru a fi supuşi puterii politice a altuia fără 
propriul lor consimţământ prin care ei pot conveni cu 
alţi oameni de a se uni în societate pentru conservarea 
lor, pentru siguranţa lor mutuală, pentru liniştea vieţii 
lor, pentru a profita în linişte de ceea ce le aparţine în 
mod propriu şi pentru a fi mai bine la adăpost de 


insultele celor care vor să le facă rău”15 „Puterea 
judiciară”, concept folosit de Locke, dar care 
corespunde noţiunii de putere politică, este 
subdivizată în trei componente: puterea legislativă, 
care are rolul de a determina faptele ce încalcă regulile 
de convieţuire şi pedepsele corespunzătoare, puterea 
executivă, care are menirea de a executa în concret 
legile emise de puterea legislativă şi puterea 
confederativă, care exercită puterea statului în raport 
cu celelalte state. 

Subliniem ideea susţinută în mod consecvent de 
Locke potrivit căreia puterea judiciară, care, în 
gândirea filosofului, se identifică cu puterea politică, 
nu poate fi absolută, ci trebuie să aibă limite. Astfel, 
contractul social care legitimează puterea politică 
poate fi denunţat dacă cei care deţin o astfel de 
autoritate nu se achită de obligaţia asumată. Scopul 
oricărei puteri politice trebuie să fie, în concepţia lui 

Locke, conservarea vieţii, a libertăţii şi a bunurilor. 
Dacă acest scop nu este respectat, guvernul va intra în 
conflict cu societatea civilă şi se va reveni la starea 
naturală pe care contractul social voia să o depăşească. 
Este, de fapt, aplicarea unui principiu juridic valabil 
pentru orice contract, şi anume: în ipoteza când una 
dintre părţi nu respectă clauzele asumate, cealaltă 
parte nu mai este considerată ca fiind legată de 
prevederile contractului. O altă deosebire față de 
gândirea lui Hobbes este aceea că prin instituirea 
puterii politice poporul nu renunţă la partea sa de 
suveranitate. John Locke precizează că dacă puterea 
politică va confisca în favoarea sa drepturile naturale 
ale poporului, acesta nu mai este ţinut de contractul 
încheiat şi va putea recurge chiar la forţă pentru a 
înlocui pe cei care guvernează. Promotor al ideii de 
justiţie, Locke recunoaşte totuşi dreptul guvernaţilor la 
constrângere juridică în limitele legii pentru ca 
membrii societăţii civile să respecte regulile stabilite 
pentru atingerea binelui comun. În opina noastră, 
John Locke este printre primii gânditori care 
legitimează revoluţia, ceea ce, în concepţia filosofului, 
înseamnă denunţarea contractului social de către 
popor în cazul în care guvernanţii îşi exercită în mod 
discreţionar puterea sau confiscă în favoarea lor 
drepturile naturale sau exercitarea puterii nu are ca 
scop binele comuni, ci binele guvernanţilor. Pentru a 
nu se ajunge aici, Locke acordă o importanţă majoră 
„persoanei” care poate să asigure şi să garanteze 
echilibrul dintre părţi, respectiv între popor, ca 
deţinător al drepturilor naturale, la libertate, egalitate 
şi proprietate, iar pe de altă parte, guvernanţi, învestiţi 
prin contractul social cu exercitarea puterii politice în 
scopul garantării acestor drepturi: acesta este 
judecătorul. Pentru John Locke limita puterii politice 
este dată de însăşi drepturile naturale ale oamenilor 
pentru apărarea cărora ea a fost instituită. 


Relaţia omului cu statul şi individualismul 
democratie contemporan. Liberalismul 
democratic îşi revendică principiile din concepţia lui 
Locke cu privire la relaţia individului cu statul. 
Drepturile naturale sunt pur individuale. Această teză 
este susţinută şi de constituţionalismul contemporan, 
care afirmă că titularul drepturilor fundamentale 
consacrate de constituţie nu poate fi decât omul, nu şi 
colectivităţile umane. Statul social s-a constituit în 
scopul apărării acestor drepturi individuale ca drepturi 
naturale, deoarece în statul natural nu oferea aceste 
garanţii, iar omul, prin natura sa, este şi o ființă 
socială. Pentru Locke societatea politică identificabilă 
cu statul social nu este decât produsul unei renunţări 
parţiale şi provizorii a oamenilor la starea lor naturală 
în interesul unei justiţii mai bine organizate şi a unei 
puteri mai eficace. Puterea politică rămâne tot timpul 

limitată de drepturile naturale. Scopul statului nu 
poate fi altul decât acela al asigurării libertăţii şi 
egalităţii individuale, pentru fiecare membru al 
societăţii, dar şi garantarea legalităţii. Pentru a 
justifica existenţa şi a aduce pacea socială, statul 
trebuie să fie just. Este important de a sublinia că, în 
concepţia lui John Locke, puterea politică nu este 
legitimată prin ea însăşi, ci numai prin valorile morale 
pe care le apără şi în raport de care îşi exercită 
atribuţiile. Astfel spus, nu legea este cea care 
legitimează puterea, ci scopul moral al acesteia. 
Problema puterii este o problemă de morală. Scopul 
întregii construcţii teoretice în domeniul politicii este 
acela al limitării puterii care să favorizeze şi nu să 
împiedice libertatea individuală. Locke susţine teoria 
separaţiei puterilor în stat ca şi garanţie a evitării 
arbitrariului în exercitarea puterii statale. Aşa se face 
că „scopul său fundamental este ceea ce numim astăzi 
îmblânzirea puterii: scopul pentru care oamenii aleg şi 
autorizează un legislativ este crearea legilor şi 
stabilirea regulilor ca pietre de hotar şi paveze ale 
bunurilor tuturor membrilor societăţii pentru a limita 
puterea şi a modera dominaţia oricărui grup sau 


membru al societăţii”16. 

Prin gândirea sa social politică, John Locke 
întemeiază liberalismul din care se va inspira 
liberalismul modern, care în numele conceptului de 
limitare a puterii va face distincţii importante între 
public şi privat, libertatea individuală şi obligaţii 
publice, sfera de intervenţie a statului şi sfera de 
acţiune a individului, atribuţiile instituţiilor şi, nu în 
ultimul rând, stabilirea unui domeniu de reglementare 
a legii. Problematica analizată de marele filosof este o 
importantă deschidere teoretică a ceea ce reprezintă 
dimensiunea complexă a raporturilor dintre societate 
şi stat, pe de o parte, iar pe de altă parte, individul 
uman. Remarcăm că în opera sa Locke pune accentul 
pe om ca titular al drepturilor naturale şi, prin urmare, 
în relaţia acestuia cu societatea şi statul are un rol 
dominant, celelalte subiecte ale relaţiei având o poziţie 
recesivă, chiar subordonată individului uman. Această 
concepţie, apreciem noi, corespunde 
„individualismului democratic” ce caracterizează 
societatea contemporană prin limitarea exagerată a 
intervenţiei statului în gestionarea relaţiilor complexe 
dintre societate şi individ. Consecința este o scădere a 
coeziunii sociale, fapt remarcat, de altfel, de numeroşi 
filosofi şi sociologi contemporani. Dat fiind realităţile 
sociale economice şi politice, omul a devenit o fiinţă 
pentru el însuşi şi care înţelege libertatea cu referire 
aproape exclusivă la interesul său privat. Omul există 
alături de ceilalți — coexistenţa libertăţilor — şi nu 
împreună cu ceilalţi. Consecința este imposibilitatea 
de a se regăsi pe sine în mediul social, indiferența faţă 
de activităţile sociale, chiar şi politice, accentuarea 

spiritului de revendicare dar care de cele mai multe ori 
are în vedere un interes personal şi nu social şi nu in 
ultimul rând contradicţiile majore dintre om, iar pe de 
altă parte societate şi stat. 

Omul contemporan uită că nimeni nu poate fi liber 
prin el însuşi şi numai împreună cu ceilalţi, iar dreptul 
natural, care în esenţă implică valori morale absolute şi 
intangibile, are fiinţă numai prin recunoaşterea socială 
şi prin izolare într-un individualism exacerbat. O astfel 
de concepţie este susţinută de Kant. În limbajul moral 
kantian, principiul universal al dreptului este cel care 
stipulează ca acţiune dreaptă pe aceea orientată de o 
maximă după care libertatea liberului arbitru al unui 
om poate coexista cu libertatea tuturor, conform unei 


legi  universale!7.  Individualismul democratic 
contemporan transformă omul într-un simplu element 
al unui mecanism social statistic supus constrângerii 
abstracte a legii juridice şi chiar morale fără ca 
individul să se poată afirma pe sine în raport cu forţa 
politică a statului. Altfel spus, în societatea 
contemporană omul care există numai ca individ, şi nu 
ca persoană, „este plin de drepturi, dar lipsit de 
puteri”, pentru că are numai iluzia unei libertăţi, în 
realitate fiind sub dominaţia mecanismelor legislative, 
abstracte şi constrângătoare de care dispune puterea 
statală. 

Într-un alt studiu dedicat doctrinei contractului 
social vom încerca o analiză aprofundată a unor 
aspecte ale acestei relaţii dintre starea naturală şi 
starea socială a omului cu referire la gândirea filosofică 
şi teologică. Aici ne rezumăm a menţiona numai că 
omul îşi poate găsi adevărata libertate numai dacă 
depăşeşte starea de individ şi devine persoană 
spirituală, ceea ce implică existenţa sa în comuniune, 
adică nu o existenţă alături de alţii, ci împreună cu 
alţii, fără a se renunţa la individualitatea personalităţii 
sale. Susţinem, astfel, trecerea de la individualismul 
democratic care, alături de democraţia maselor ca 
forme ale constituţionalismului şi liberalismului 
democratic contemporan, sunt precarităţi ale idealului 
democratic la „personalismul democratic” ce 
pune accentul pe ideea de comuniune a 
persoanelor libere, comuniune ce nu se identifică 
cu “statul social” abstract, rigid şi statistic al legilor 
juridice, economice sau morale, şi al cărui scop este 
omul ca persoană liberă, spirituală şi socială, şi nu 
simpla supremație a legii. 

Individualismul ce caracterizează societatea 
contemporană şi al cărui filon teoretic îl regăsim şi în 
opera lui John Locke, a fost remarcat inclusiv în 
gândirea teologică. Acest individualism este, de fapt, 
un exclusivism care, în numele libertăţii, raportează 
omul la el însuşi cu excluderea celuilalt. Părintele 
Teofil Părăian afirma în acest sens „suntem mai mult 
pentru noi decât pentru alţii”. Preotul profesor doctor 

Dumitru Stăniloae afirma cu deplin temei: „realitatea 
mea, constituită din suflet şi trup şi activată, se 
realizează în actele de relaţie cu ceilalţi oameni. Eu 
devin real la maximum în Hristos, pentru că toţi sunt 


reali în el, pentru că suntem reali împreună”18. Cred că 
putem face o distincţie între existența şi realitatea 
omului. Toţi existăm, dar nu toţi oamenii există în 
autenticitatea firii lor. Autenticitatea firii înseamnă de 
fapt realitatea existenţei ce poate fi găsită numai dacă 
omul îşi depăşeşte statutul de individ şi devine 
persoană spirituală şi prin aceasta liberă în comuniune 
cu Dumnezeu şi prin Dumnezeu cu ceilalţi oameni. 


Note de subsol: 

lImmanuel Kant, Critica rațiunii pure, Ed. Universul 
Enciclopedic Gold, Bucureşti, 2009, p. 74. 

2Ibidem, p .95 — 96. 

Gheorghe Dănişor, Dan Claudiu Dănişor, Filosofia 
Dreptului. Marile curente, Ed. All Beck, Bucureşti, 2002, p. 
161 — 170. 

4Pentru dezvoltări a se vederea Nicolae Trandafiroiu, 
Substanţa şi cauzalitatea în interpretarea empirismului 
englez, Ed. All Bucureşti, 1998. 


SA se vedea Nicolae Bagdasar, Introducere la David 
Hume. Cercetarea asupra intelectului omenesc, Societatea 
română de filozofie, Bucureşti. 1940, p 33. 


SJohn Locke, Eseu asupra intelectului omenesc, Vol. 1, 

12John Locke, Eseu despre toleranţă, în Fundamentele 
gândirii politice moderne, Ed. Polirom Iaşi, 1999, p. 65. 


13Ibidem, p.65. 
14Pentru dezvoltări a se vedea Nicolae Popa, Ion Dogaru, 
Gheorghe Dănişor, Dan Claudiu Dănişor, op. cit., p. 167. 

Fundamentele gândirii politice moderne, op. cit., p. 89. 


16Jbidem, p. 189. 

Epoca domniilor fanariote. 
Limite cronologice şi trăsături generale 


Conf. univ. dr. Claudiu NEAGOE 


Abstract: The juridical statute of Wallachia was determined in the 16th century from its affiliation to 
the “House of Peace” (dâr al 'ahad), somewhere between the “House of war” and the “House of Islam”, 
meaning that Wallachia maintained his political autonomy by not being in state of war with the Ottoman 
Empire and by not applying the Islam law on its territory. But this autonomy was limited starting from 1716 
until 1821 when the ottomans named as rulers of the Romanian country Greeks from Constantinople. 
The present article illustrates how and why this political process occurred, its causes, the consequences 


and the reasons it ended in 1821. 


Keywords: Christian Occident vs. Muslim Orient, Greek influence, political reforms, Phanariot 


Majoritatea istoricilor români din veacurile XIX-XX 
au acceptat ideea potrivit căreia în istoria românilor a 
existat o epocă distinctă de cea a Evului Mediu şi 
implicit de cea a Epocii Moderne, cunoscută, în sens 
generic, sub denumiri precum epoca fanariotă sau 
secolul fanariot, regimul fanariot sau regimul turco- 
fanariot şi plasată cronologic, evident în mod 
convenţional, între anii 1709/1711 şi 1821 pentru 
Moldova, respectiv între anii 1716 şi 1821 în Ţara 
Românească. Au fost istorici, puţini la număr însă, 
care au afirmat chiar existenţa unei perioade istorice 
pre sau proto fanariote, ca dovadă domniile lui 
Gheorghe Duca în Moldova (1665-1666, 1668-1672, 
1678-1683) şi în Ţara Românească (1673-1678), 
domniile lui Dumitraşco Cantacuzino în Moldova 
(1673, 1674-1675, 1684-1685) sau cele ale lui 
Constantin Duca în Moldova (1693-1695, 1700-1703). 
Nu în ultimul rând, ţinem să menţionăm aici şi opinia 
istoricului Bogdan Murgescu, potrivit căreia n-ar fi 
existat un regim politic specific fanariot din 1711 şi 
până în 1822 şi că „de la mijlocul secolului al XVI-lea 
până în anii 1820 a funcţionat un singur sistem politic, 
fundamentat pe numirea domnilor Ţării Româneşti şi 
ai Moldovei dintre supuşii ortodocşi ai Porții”. Dacă în 
ceea ce priveşte momentul de început al aşa-numitei 
„epoci fanariote”, atât în Moldova cât şi în Tara 
Românească, discuţiile rămân încă deschise, în 
privinţa momentului de final lucrurile sunt cât se poate 
de clare, în opinia noastră: firmanele Porții Otomane 
din 1/13 iulie 1822 au pus capăt în mod oficial 
domniilor fanariote. 


kk 


Una dintre principalele cauze ale instaurării 
domniilor fanariote în Ţările Române a constituit-o, 
fără îndoială, criza Imperiului Otoman şi schimbarea 

raportului de forţe în Sud-Estul Europei. Criza statului 
otoman, declanşată în urma eşecului de la Viena 
(1683) şi accentuată în urma înfrângerilor suferite în 
faţa Austriei, în răstimpul dintre anii 1686 şi 1718, a 
devenit tot mai evidentă. Armatele imperiale conduse 
de ducele Carol de Lorena au cucerit Buda (1686), apoi 
au înfrânt oştile otomane la Mohâcs (1687). În numai 
doi ani (1687-1688), habsburgii au intrat şi în 
stăpânirea Transilvaniei. Prin pacea de la Karlowitz 
(26 ianuarie 1699), acest principat ieşea de sub 
suzeranitatea Porții Otomane şi era inclus, alături de 
Ungaria, în patrimoniul Casei de Habsburg. În plan 
intern, criză statului otoman s-a tradus printr-un 
blocaj la nivelul aparatului administrativ, printr-o 
opoziţie tot mai accentuată între autoritatea puterii 
centrale şi autorităţile provinciale, prin generalizarea 
fenomenului de corupţie şi a venalităţii funcţiilor, 
printr-o anarhie politică şi militară provocată de 
răscoalele ienicerilor (1703, 1730) şi chiar de unele 
revolte ale popoarelor creştine din cuprinsul 
Imperiului Otoman. Polonia a continuat să se 
manifeste ca mare putere în plan european, datorită 
politicii duse de regele Jan III Sobieski (1674-1696). În 
urma păcii de la Karlowitz, Polonia şi-a recuperat 
teritoriile pierdute în 1672. Rusia a reuşit, prin 
eforturile ţarului Petru cel Mare (1696-1725), să se 
sincronizeze cu Europa. Mai mult, ea a devenit în 
scurtă vreme o mare putere europeană, extinzându-şi 
graniţele atât în detrimentul puterii otomane, cât şi al 
puterilor europene vecine (Suedia şi Polonia). O altă 
cauză a instaurării regimului fanariot în Ţările 
Române a constituit-o politica „duplicitară” a 
domnilor români din a doua jumătate a secolului al 
XVII-lea şi începutul secolului al XVIII-lea. Iată de 
pildă, în 1664, Grigore I Ghica (1660-1664) lua calea 
pribegiei, el fiind bănuit de o înţelegere secretă cu 
habsburgii. În cursul războiului turco-polon desfăşurat 

între anii 1672-1676, în vreme ce domnul Ţării 
Româneşti, Grigore I Ghica (1672-1673), purta 
negocieri secrete cu Jan III Sobieski, regele Poloniei, 
domnul Moldovei, Ştefan Petriceicu (1673-1674), 
trecea, pe neaşteptate, din tabăra turcească în cea 
polonă, acest fapt determinând Poarta să instaleze la 
Iaşi un domn grec, pe Dumitraşcu Cantacuzino, legat 
mai degrabă de cercurile stanbuliote decât de 
boierimea moldoveană. În dorinţa de a-şi arăta 
supunerea deplină faţă de Înalta Poartă, acest domn a 
poruncit distrugerea cetăților Suceava, Neamţ şi 
Hotin, pentru ca acestea să nu mai fie ocupate de 
poloni. Drept urmare, principala consecinţă a acestei 
domnii a fost consolidarea dominaţiei otomane prin 
slăbirea capacităţii de apărare a Moldovei. 


După ce-au fugit Ştefan vodă Petriceico în Țara 
Leşească, iar boiarii țărâi dând ştire la Poartă de 
fuga lui, au trimis sultan Mehmet împăratul turcesc 
domn  Ţărâi Moldovei pe Dumitraşcu vodă 
Cantacuzino, hireş din grecii cei de cinste ai 
Tarigradului, carele destul era cumplit şi vrăjmaş, 
după cum sunt faptele oamenilor într-această lume, 
au rele, au bune. 

Deci câte răotăţi au fost şi era mai nainte de dânsul 
şi pre vremea lui pre pământ, toate câte era, el le 
făcea bune. Numai era foarte fricos, că-i pusese 
Dumnezeu acea zăbală în gură şi într-însul frica, de 
era fricos. Şi din zilele lui au slăbit ţara rău, venind la 
mare cumpănă de perire. Că îndată ce au luat 
domniia şi s-au aşezat la scaon, având turcii vrajbă 
cu leşii, că atunce de curând luase turcii Camenița de 
la leşi, deci Dumitraşco vodă fiind fricos, cum s-au zis 
şi de răotăţile lui necrezând pre nimenea, adus-au pre 
Hangeri sultan cu tătarii de au ernat în Țara 
Moldovei. Carii ca nişte păgâni multe răutăţi au făcut 
oamenilor, muncindu-i şi pe cărbuni puindu-i şi la 
cap cetluindu-i şi de femei şi de fete râzându-şi 
aiavea. [...]. Şi pe-n multe locuri pe mulţi oameni au şi 
omorât. Încă şi din boiari mazili, pre carii i-au apucat 
la țară de cu toamnă pe la casele lor, când au mers 
tătarii la ernatec, nu i-au mai lăsat să iasă în laturi şi- 
i munciia în tot chipul, silindu-i să le dea ce le veniia 
în cuget. Iar primăvara, când s-au rădicat de pre 
tară, au luat tot de la cine ce au fost rămas neluat şi 
nemâncat de dânşii: iape, cai, boi, vaci, oameni de i- 
au robit; de aciia s-au rădicat şi au eşit din țară 
(Axinte  Uricariul, Cronica paraleleă a Ţării 
Româneşti şi a Moldovei, ediţie de Gabriel Ştrempel, 
vol. II, Bucureşti, 1994, p. 136). 


În 1683, atunci când Viena era asediată de marele 
vizir Kara Mustafa Kopriilii, domnul Moldovei, 
Gheorghe Duca (1678-1683), şi cel al Valahiei, Şerban 
Cantacuzino (1678-1688), au fost bănuiţi de a fi 

transmis informaţii importante habsburgilor, 
referitoare la efectivele şi aprovizionarea trupelor 
otomane. Atitudinea îndoielnică a lui Şerban 
Cantacuzino, în cursul campaniei otomane din 1683, 
este dovedită de încercările acestuia de a trage de timp, 
spunând marelui vizir că „are înştiinţare că Nemţii va 
să dea cetatea” şi că ar fi păcat să acţioneze pripit, 
„prelungindu-l să nu strice cetatea şi să nu piarză în 
zadar oaste”. În acelaşi timp, domnul muntean 
întreținea o corespondenţa secretă cu austriecii. Mai 
mult decât atât, orientarea sa antiotomană a devenit 
tot mai evidentă în anul 1687. 


[...] a pus Şerban Voevod în gândul său ca să se 
lepede prin mijloace de arme de supt jugul turcesc, şi 
ca să rămâie Valahia prințipat slobod, şi a început a 
strânge pe fiecare an zaherele. A adunat 20 000 de 
oaste cu leafă, afară de volintirii ce putea în vreme să 
mai strângă. A gătit 40 de tunuri. După ce a gătit 
acestea toate, a socotit de faţă să se arate împotrivitor 
Turcilor, dar mai întâiu să se lege supt protecția 
Împăratului, ca să-i fie de ajutor ţerii lui şi familiei 
lui. Şi aşa, la anul 1687 (în realitate 1688), gătind 
deputaţi, boieri ai lui, pe cei mai credincioşi, i-a trimis 
la Imperatorul Leopold cu scrisori şi cu rugăciuni de 
aşezământuri (Mihai Cantacuzino, Genealogia 
Cantacuzinilor, ediţie de N. Iorga, Bucureşti, 1902, p. 
213). 


Dacă Mihai Racoviţă al Moldovei (1703-1705, 1707- 
1709) şi Ştefan Cantacuzino, domnul Ţării Româneşti 
(1714-1715), au purtat negocieri secrete, primul cu 
Rusia, cel de-al doilea cu Austria, Dimitrie Cantemir 
(1710-1711) şi Constantin Brâncoveanu (1688-1714) şi- 
au manifestat în mod vădit intenţia de a se răscula şi de 
a se alătura ţarului Petru cel mare al Rusiei, odată ce 
acesta ar fi pornit războiul împotriva turcilor. Foarte 
probabil, acţiunea comună împotriva Brăilei a fost 
hotărâtă în timpul ospăţului dat de principele 
Cantemir în cinstea ţarului la Iaşi (25 iunie 1711), ospăț 
la care au fost prezenţi şi doi boieri munteni, dregători 
însemnați ai lui Brâncoveanu, marele spătar Toma 
Cantacuzino şi comisul Gheorghe Castriotul. Deşi 
Brâncoveanu s-a arătat surprins de acţiunile marelui 
spătar Toma Cantacuzino, de care s-a dezis, de altfel, în 
cele din urmă legăturile domnitorului muntean cu 
ţarul Petru au fost dovedite prin scrisorile trimise la 
Înalta Poartă de Filip Orlik, mare hatman al cazacilor 
după moartea lui Mezeppa. Trădarea lui Brâncoveanu 
faţă de turci a fost consemnată până şi în fimanul de 
mazilire citit la Bucureşti de către divan-effendi, în 
ziua de 4 aprilie 1714: 


Deoarece noi am descoperit că tu, Constantin 
Brâncoveanu eşti nedemn şi necredincios, că ai adus 

ruşi la Brăila şi că le-ai dat provizii, că ai pus în ţară 
biruri noi şi că prin acestea ai sărăcit-o (şi) că nici nu 
te-ai mulțumit cu reşedinţa pe care noi ţi-o 
hotărâsem, ci că ţi-ai făcut după voinţa ta o altă 
«reşedinţă» în care şedeai mai adesea, de aceea 
pentru aceste lipsuri şi multe altele, te scoatem din 
domnie şi îți poruncim să vii aici la noi cu întreaga ta 
casă şi familie; în acest scop ţi-am trimis pe capugiul 
nostru (Bartolomeo Ferrati, Scurtă relație asupra 
groaznicei nenorociri întâmplate domnului Ţării 
Româneşti, Constantin Basarab Brâncoveanu la 4 
aprilie 1714 la Bucureşti, în Călători străini despre 
Ţările Române, vol. VIII, Bucureşti, 1983, pp. 400- 
401). 


Instaurarea domniilor fanariote s-a datorat, în bună 
măsură, şi influenţei greceşti tot mai accentuate în 
cursul veacului al XVII-lea. Potrivit lui Constantin V. 
Obedeanu, în jurul anului 1660, grecii din cartierul 
Fanar (Fener) de la Constantinopol şi-au manifestat, 
pentru prima oară, dorinţa de a obţine scaunul de la 
Bucureşti. Însă marele vizir Mehmed Kopriilii (1656- 
1661) a lăsat alegerea noului domn în seama 
postelnicului Constantin Cantacuzino, faţă de care 
nutrea o deosebită stimă şi consideraţie. Datorită 
acestuia, Poarta Otomană a numit ca domn pe Grigore 
I Ghica (1660-1664). Ulterior, experienţele neplăcute 
din timpul războiului austro-ture (1661-1664) şi mai cu 
seamă cele din timpul războiului polono-otoman 
(1672-1674), au determinat Poarta Otomană să 
impună pe tronurile domneşti de la Iaşi şi Bucureşti, 
domni străini, greci, legaţi mai de grabă de cercurile 
stanbuliote decât de boierimea pământeană: 
Dumitraşco Cantacuzino în Moldova (nov. 1673 — ian. 
1674) şi Gheorghe Duca în Ţara Românească (6/16 
dec. 1674 — 28 nov./8 dec. 1678). 


Poarta otomană, văzând că domnul Moldovei 
«Ştefan Petriceicu» a trecut la duşmani chiar în focul 
luptei şi că începutul înfrângerii s-a tras de la 
moldovenii şi muntenii trădători, socoate că este mai 
chibzuit ca pe viitor să nu mai numească niciodată 
domn pe un moldovean, ci pe un grec, care să-şi aibă 
casa şi neamurile la Țarigrad şi pe lângă acestea să 
fie un om paşnic şi neştiutor în ale războiului 
(Dimitrie Cantemir, Viaţa lui Constantin Cantemir, 
traducere de Radu Albala, Bucureşti, 1960, p. 21). 


[...] Acest «Gheorghe» Duca a fost de neam prost, 
dar mulțumită imensei sale averi, ajunse la strălucita 
situaţie de a ocupa tronul Valahiei, care nu a mai fost 
ocupat de persoane de neam atât de mic. Era albanez 
creştin, născut în satul Policiani. A fost un tânăr de 
toată frumuseţea, inteligent şi iscusit, şi fusese trimes 
de părinţii săi în Valahia pentru a învăţa o meserie. 

Ajunse în Bucureşti, unde se băgă băiat de prăvălie la 
un negustor de postavuri. Se povesteşte că într-o 
noapte, izbucnind focul la o casă vecină de Curte, 
principele <?> care era treaz începu să dea alarma, şi 
intrând în odaia pajilor care lipseau, fiind duşi în oraş 
la petreceri, Domnitorul, furios a ordonat pedepsirea 
şi alungarea lor de la Curte, iar în locul lor să fie 
numiţi tineri de orice condiţie, dar chipeşi la vedere. 
Între aceştia a fost ales şi Duca, care se împotrivi la 
început, părându-i-se mai profitabilă meseria sa. 
Norocul se ţinu însă de dânsul până ajunse pe tronul 
țării. Aduse atunci în ţară câteva rude, cărora le 
încredinţă diferite posturi înalte, iar altor rude 
trimise daruri între care şi costume naţionale, după 
portul jupâneselor valahe [...]. Cum guverna ţara e 
uşor de înţeles. Tremurau de mânie boierii, văzându- 
se substituiţi de străini, cari ocupau primele demnități 
la Curte, pe când ei fură impuşi la biruri grele. [...] 
(Anton-Maria del Chiaro Fiorentino, Revoluţiile 
Valahiei, traducere de S. Cris-Cristian, Iaşi, 1929, pp. 
84-85). 


<Sultanul> numeşte în principatele amintite drept 
domn un guvernator, de cele mai multe ori un străin, 
un grec sărac bătut de vânturi, care atârnă de bunul 
său plac, <având> o autoritate de tiran şi nefiind de 
fapt decât un simplu vechil. Şi acesta «care este» sau 
fiul altui «domn» mort sau al vreunuia mazilit mai 
înainte, ajunge să cârmuiască «ţara» datorită unor 
făgăduieli şi daruri masive cu care cumpără protecția 
celor puternici şi a favoriţilor seraiului; în întrecerea 
sa cu atâţia competitori, el se foloseşte de autoritatea 
sa despotică, îşi jupoaie supuşii pentru a-şi ține 
făgăduielile şi a da plocoane sultanului; le ia averile 
pentru a-şi păstra «domnia» prin noi daruri, îi 
asupreşte pentru a-şi agonisi bani care să-i ajungă, 
atât pentru a se întreține cu fast după ce va fi mazilit, 
cât şi pentru a-şi recâştiga scaunul pierdut, numeşte 
dregători după bunul său plac şi neavând încredere 
în pământeni, care nu-l iubesc [...] ridică <în 
dregătorii» străini, greci şi oameni săraci [...] (Nicolo 
de Porta, Discurs asupra felului de cârmuire pe care îl 
folosesc turcii pentru a păstra Moldova şi Ţara 
Românească şi chipul cum s-ar putea cuceri şi păstra 
aceste principate de către armatele imperiale, 1697, în 
Călători străini, vol. VIII, p. 142). 

XXX 

Potrivit relatărilor doctorului Marc-Phillip Zallony 
(1760-1826?), grec de naţionalitate, originar din insula 
Tinos din Arhipelag, fanarioţii erau greci de rit ortodox 
care locuiau la Stanbul în mahalaua Fanarului, situată 
pe malul mării, faţă cu arsenalul, vechea reşedinţă a 
ambasadorilor europeni, mutaţi în secolul al XVI-lea în 
mahalaua Pera. Istoricul Bogdan Murgescu a relevat 
faptul că în Imperiul Otoman „necredincioşii” aveau fie 

statutul de zimmi (supuşi nemusulmani ai statului 
otoman), fie statutul de harbi (supuşii unui stat 
independent nemusulman). Prin deumirea de Rum se 
înţelegea creştin ortodox — grec, sârb, bulgar, român. 
După cum bine se ştie, potrivit legii islamice, 
musulmanii nu aveau voie să înveţe vreo limbă străină, 
drept pentru care turcii s-au servit multă vreme, 
pentru traducerea documentelor oficiale în limbi 
străine, de evrei sau renegaţi creştini. De la jumătatea 
veacului al XVII-lea însă, această sarcină a fost trecută 
în seama unor supuşi otomani, traducători greci 
numiţi „gramaticos”. Primul dintre aceştia a fost un 
anume Panaiotachi (Panaghiotis Nikousios), aflat în 
slujba marelui vizir Ahmed Kopriilii Paşa (1661-1676), 
pe care l-a însoţit în expediţia împotriva Candiei 
(1669). Marele vizir, fiind convins că nu poate avea 
încredere în traducerile făcute de ambasadorii creştini, 
i-a acordat lui Panaiotachi locuinţă la palat şi l-a ridicat 
la înalta demnitate de „dragoman” (terciiman, 
tergiman, terziman), adică interpret, tălmaci sau 
traducător. Ulterior, succesorii lui Panaiotachi în 
această funcţie, începând cu Alexandru Mavrocordat 
(1673-1699) şi continuând cu Nicolae Mavrocordat 
(1699-1709), au primit şi alte privilegii: dreptul de a 
purta barbă şi haine lungi ca demnitarii turcii, afară de 
turban, înlocuit cu o căciulă căptuşită cu samur, 
precum şi dreptul de a umbla călare prin 
Constantinopol. Pe lângă leafa lunară pe care o 
primeau, dragomanii mai beneficiau şi de alte 
privilegii financiare. 


Fanarul. Are un far mare, în afara cetății, aşezat pe 
un turn înalt. Acesta arde în fiecare noapte. Corăbiile 
din Marea Neagră uitându-se la acesta intră din 
Bosfor «la Istanbul. Oraşul şi majoritatea târgurilor 
pe care le-am descris fiind în partea Rumeliei, 
constituie câte o mahala a Istanbulului. De la Yedikule 
şi până în acest loc este o cale de două conace. Între 
aceste târguri sau mahalale nu sunt terenuri virane, 
fiind unite şi legate între ele. Aici s-au completat şi s- 
au încheiat cartierele Rumeliei (Evliya Celebi, 
Seyahâtnâme (Cartea călătoriilor), în Mihail 
Guboglu, Crestomaţie turcă. Izvoare narative privind 
istoria Europei orientale şi centrale (1263-1683), 
Bucureşti, 1978, p. 831). 


Phanar — sau mai popular Fener — este poarta cara 
duce spre cel mai de jos port al Constantinopolului. 
Partea aceasta este însemnată astăzi pentru că aici au 
locuinţele cei mai nobili şi mai bogați greci ai cetăţii 
(Dimitrie Cantemir, Legende şi istorioare orientale, 
Iaşi, 2013, p. 29). 


Începând cu 1709, foştilor dragomani li s-a acordat 
fie tronul Ţării Româneşti, fie tronul Moldovei. La 

rândul lor, noii domni acordau grecilor din anturajul 
lor dregătoriile importante ale ţării, respectiv funcţiile 
de mare postelnic, mare spătar sau mare agă. Alte 
patru funcţii erau rezervate turcilor, precum cea de 
divan-effendi, beşli-aga, mehter-başi şi bayractar. 
Majoritatea dregătoriilor erau lasate totuşi boierilor 
pământeni, faţă de care domnii fanarioți căutau să se 
apropie în vreun fel, mai cu seamă prin legaturi 
matrimoniale. Până la urmă, domnul dispunea după 
placul său de toate funcţiile, dar era şi răspunzător în 
faţa Porții de actele demnitarilor săi. 


Imediat ce Divanul a numit pe un dragoman al 
porţii ca Domn al Moldovei sau al Valachiei, el ia titlul 
de Alteță şi se înconjoară de Moldoveni sau de 
Munteni, cari, prin averea şi poziţia lor au mai mare 
influenţă printre boieri şi popor şi prin urmare sunt în 
stare de a-i crea un partid în ţara pe care urmează să 
o guverneze. El începe apoi a promite unora funcții 
înalte şi onoruri, altora mâna fetelor lui, fapt care 
aduce cu sine conferirea marilor demnități (Marcu 
Filip Zallony, Despre fanarioți, Bucureşti, 1897, pp. 
40-41). 


Între 1709/1711 şi 1822 au existat 11 familii de 
fanarioți, din care: opt familii greceşti ori grecizate 
(Mavrocordat, Ghica, Ipsilanti, Şuţu, Mavrogheni, 
Moruzi, Hangerli, Caragea), două familii româneşti 
grecizate (Racoviţă şi Callimachi) şi una greacă 
românizată (Rosetti). Potrivit istoricului Dan Berindei, 
dintre domniile care s-au succedat de-a lungul veacului 
al XVIII-lea şi la începutul secolului al XIX-lea, 54 au 
aparţinut unor domni provenind din familii greco- 
fanariote, iar 16 au aparţinut unor domni provenind 
din familii româneşti grecizate. Între anii 1711 şi 1769 
au predominat familiile Mavrocordat, Ghica, Racoviţă 
şi Callimachi, iar între anii 1774 şi 1821 familiile 
Ipsilanti, Şuţu, Mavrogheni, Moruzi, Hangerli şi 
Caragea. 


Sunt patru familii dintre care sunt ridicaţi, cel mai 
adesea, domnii; [...] acestea sunt Mavrocordaţii, 
Ghiculeştii, Racoviţeştii şi familia Callimachi şi din 
aceste familii sunt vreo nouă sau zece membri care 
aspiră la domnie (Giovanni Bartolomeo Frontali, 
Relaţție târzie, 1764, în Călători străini, vol. IX, p. 
355). 


[...] sultanul numeşte şi mazileşte după voia sa pe 
cei doi voievozi care nu mai sunt azi decât un fel de 
paşale, însă creştini. Ei sunt aleşi de obicei din patru 
familii greceşti care scot aceste domnii la mezat şi nu 
au altă grijă decât să şi le smulgă unii altora. Cea mai 
veche dintre aceste familii este familia Ghica, dar care 
nu e cunoscută decât de vreo sută de ani încoace. A 

doua este familia Mavrocordat, a treia familie 
Racoviţă. Aceste două din urmă sunt şi mai recente. A 
patra este nouă de tot <Callimachi>(Charles-Claude 
de Peyssonnel, Comerţul Mării Negre, «1787 în 
Călători străini, vol. IX, p. 407). 


Sub numele de fanarioți, după cartierul 
constantinopolitan al Fanarului, era desemnată elita 
familiilor greceşti care, dintr-un interes comun şi 
național, se stabiliseră în capitala Imperiului şi au 
avut şansa să fie ridicate la demnitatea domnească în 
Principate. Într-o vreme când ignoranţa şi barbaria 
turcilor ajunseseră la culme, fanarioții, ca agenți, ca 
dragomani sau hospodari, îndeplineau funcţia cea 
mai delicată şi cea mai primejdioasă ce a existat 
vreodată, deoarece graţie inteligenţei lor ei ţineau în 
mână firele politicii unei puteri care nu putea decât 
pierde la fiecare conflict cu statele europene. [...]. Deşi 
călcau neîncetat pe un Vulcan, fanarioții au purtat 
vreme de două secole greutatea politicii otomane şi şi- 
au legat numele de splendoarea care s-a revărsat 
asupra Porții. [...] Ca hospodari, fanarioţii scoteau 
din Principate un venit reprezentând cam un sfert din 
bugetul actual şi după ce făceau faţă cheltuielilor 
cerute de serviciile publice, din excedentul modic 
rămas făceau danii insemnate şi  înzestrau 
Principatele cu aşezăminte de utilitate incontestabilă. 
Apeducte, fântâni, spitale, şcoli, coduri de legi vor 
râmâne monumente cu atât mai glorioase pentru ei 
cu cât le-au realizat din fonduri care le reveneau de 
drept. Siliți să hrănească lăcomia de nepotolit a 
turcilor, nu e de mirare ca — într-o poziţie unde ziua 
de mâine nu era sigură — să fi căutat să profite mai 
mult sau mai puţin de latitudinea ce le era dată prin 
absența oricărei stavile formal  statornicite 
(Memoriile principelui Nicolae Şuţu, mare logofăt al 
Moldovei, 1798-1871, ediţie de Georgeta Penelea Filitti, 
Bucureşti, 1997, p. 65). 


La jumătatea veacului al XVIII-lea, familiile 
fanariote locuiau la Curu-Cepme, un sat aflat pe malul 
Bosforului, în imediata apropiere a capitalei otomane. 
Într-un alt sat numit Terapia şi aflat pe malul european 
al Bosforului, într-o vale răcoroasă, la 6 km de 
Constantinopol, îşi petreceau vara familiile Calimachi, 
Suţu, Moruzi, Ipsilanti şi Mavrogheni, precum şi 
ambasadorii Franţei, Suediei şi Neapolelui. Ca şi în 
secolele anterioare, şi în cel fanariot, nu a existat o 
regulă clară privind numirea domnilor dintre români 
sau greci. Ideologic, otomanii au avut tendinţa de a 
asimila Ţările Române teritoriilor otomane. Potrivit 
tradiţiei juridice hanefite, regiunile 'ahd urmau să fie 
încluse în dar al-Islam (Casa Islamului), chiar dacă ele 
aveau un statut special. La 1740, un dregător anonim 
turc arăta faptul că domnii Moldovei şi Ţării 

Româneşti aveau statutul unor „guvernatori” (bey), ei 
fiind „un fel de paşale” ai Înaltei Porţi. O menţiune 
similară referitoare la statutul principilor fanarioți o 
vom găsi mai târziu, la 1787, atunci când Charles- 
Claude de Peyssonnel avea să afirme următoarele: 
„aceşti voievozi nu au decât rangul unor paşale cu două 
tuiuri, dar se bucură totuşi de unele drepturi onorifice 
pe care nu le au nici paşalele cu trei tuiuri sau vizirii”. 
Pe plan extern dreptul celor două principate de a 
întreţine legături diplomatice cu statele vecine a fost 
desfiinţat. Totodată, rolul reprezentanţilor 
(capuchehaielor) la Poartă s-a permanentizat. 
Bineînţeles, aceştia au ajuns să fie recrutaţi tot din 
rândul familiilor fanariote. Mai mult decât atât, 
începând cu anul 1740 aceşti reprezentanţi ai domnilor 
fanarioți la Poartă au fost direct subordonați marelui 
dragoman, cel care avea să mijlocească de acum 
înainte pe lângă sultan, în vederea păstrării sau 
schimbării domnilor. În vreme ce capuchehaia Ţării 
Româneşti îşi avea sediul în cartierul Thataminare 
(Vlah-sarai), capuchehaia Moldovei locuia în cartierul 
Duraman (Bogdan-sarai). 

O primă reglementare cu privire la numirea 
domnilor are loc prin „Cartea de legământ” (Kanun- 
nâme) din 28 martie 1793. Astfel, tronurile celor două 
țări urmau să fie date „acelora ce sunt încercaţi şi de 
încredere, dintre cei folosiţi în slujba de tergiman la 
Divanul împărătesc şi care sunt devotați şi cinstiţi. [...]. 
Să nu se încredinţeze domnia celor ce nu au fost în 
slujba de tergiman la Divanul împărătesc”. În jurul 
anului 1819, asistăm la o adevărată „monopolizare” a 
domniilor celor două principate, dar şi a înaltelor 
dregătorii de dragoman şi capudan, de către un 
adevărat „cartel” fanariot, format din cele două ramuri 
ale familiei Şuţu, la care se mai adăugau familiile 
Callimachi şi Moruzi. Astfel, între 5/14 ianuarie 1819 şi 
19 ianuarie 1821, a fost aplicat aşa-numitul 
Regulament privind eligibilitatea la Principatele 
Moldovei şi Ţării Româneşti şi la posturile de 
dragoman al Porții şi al Amiralității. Înainte de toate, 
Poarta Otomană recunoştea, în cuprinsul acestui 
Regulament, că domnii celor două principate 
româneşti fuseseră aleşi la început dintre pământeni 
„prin voinţa deplină şi întreagă” a ţărilor lor. 
Înlocuirea domnilor indigeni cu domni fanarioți s-a 
justificat „printr-o stare de lucruri neplăcută” şi 
datorită unor „procedee blamabile” din partea unor 
domni pământeni. Conduita fanarioţilor trimişi să 
guverneze Ţările Române a fost „înţeleaptă şi 
regulată”. Însă, în ultima perioadă, în jurul celor două 
scaune s-au înregistrat intrigi şi uneltiri în urma cărora 
la dragomanat şi la domniile celor două ţări româneşti 
au ajuns oameni îndoielnici şi nedestoinici. Iată de ce 
Sublima Poartă a simţit nevoia de a schimba sistemul 
de numire a domnilor. Prin urmare, ea a hotărât ca 

aceste înalte posturi să fie ocupate de persoane integre, 
încercate şi nesuspecte de intrigi din familiile lui 
Scarlat Callimachi, Alexandru Suţu, Mihail Suţu şi 
Alexandru Moruzi. Ordinea şi succesiunea era stabilită 
astfel: „Când domnii actuali vor ajunge să fie depuşi, 
cei doi domni rămaşi în urmă, îi vor înlocui 
alternându-se şi permutându-se, adică principatul 
Ţării Româneşti va fi conferit domnului destituit din 
Moldova, iar principatul Moldovei domnului destituit 
din Ţara Românească”. Dacă un domn aflat în 
exerciţiul funcţiunii se făcea vinovat de necredinţă sau 
fugea în străinătate, familia sa urma să fie ştearsă din 
catastifele Porții, iar membrii ei erau excluşi pentru 
totdeauna din orice serviciu. Posturile de dragoman al 
Divanului imperial şi de dragoman al Amiralității 
(capudan) erau rezervate celor patru familii 
menţionate. Regulamentul mai admitea ca un domn 
aflat în funcţie să aibă posibilitatea de a renunţa în 
favoarea fiului său, însă numai dacă acesta era 
dragoman al Divanului imperial. Alţi doi candidaţi la 
aceste posturi, respectiv Alexandru Hangerli şi 
Iacovache  Arghiropol, au fost excluşi prin 
regulamentul mai sus menţionat. Totuşi, acestora li se 
asigura o „pensie” viageră, primul urmând să 
primească suma de 60 000 de piaştri pe an, iar al 
doilea suma de 40 000 de piaştri pe an. Suma totală de 
100 000 de piaştri era plătită de cei doi domni aflaţi în 
funcţiune, după cum urmează: 2/3 domnul Ţării 
Româneşti şi 1/3 domnul Moldovei. 


kk 


La scurtă vreme după moartea lui Alexandru Suţu 
(18/19 ianuarie 1821 pe stil vechi, respectiv 30/31 
ianuarie pe stil nou), ultimul principe fanariot care a 
domnit efectiv în Ţara Românească, în ara 
Românească avea să izbucnească „rebelia” slugerului 
Tudor Vladimirescu. Pentru restabilirea situaţiei, 
Poarta a numit ca domn al Ţării Româneşti, la 14 
februarie 1821, pe Scarlat Callimachi, fostul domn al 
Moldovei. Din nefericire, extinderea răscoalei lui 
Tudor Vladimirescu şi mişcarea eteristă care a cuprins 
ambele principate l-au împiedicat pe noul domn să 
ocupe efectiv tronul. Ulterior, în toamna anului 1821, 
bănuit de turci că ar fi întreţinut legături cu eteriştii 
din Principate, Scarlat Callimachi a fost exilat, 
împreună cu toată familia, mai întâi la Brusa, iar mai 
apoi la Bolii, în Anatolia. Aici avea să moară în urma 
unui atac de apoplexie (14/26 octombrie 1821), la 
aflarea veştii decapitării fratelui său, Ioan Callimachi, 
fost mare dragoman al Porții (1819-1821) şi a 
întemniţării tatălui său, bătrânul Alexandru 
Callimachi. Prin firmanul împărătesc din 21 mai 1821, 
Poarta l-a reconfirmat pe postelnicul Constantin Negri 

în funcţia de caimacam în Ţara Românească, pentru ca 
la 29 ianuarie 1822 Ştefan Vogoride să fie numit 
caimacam în Moldova. Cei doi caimacami sau locţiitori 
domneşti se aflau sub autoritatea directă a 
comandantului militar (seraskerului) al Înaltei Porții, 
beylerbeyul de Silistra. În consiliul ţinut la 24 iun./6 
iul. 1822, membrii Înaltului Divan imperial au 
dezbătut şi au hotărât ca domnii celor două ţări să fie 
numiţi dintre boierii pământeni, ei dând astfel curs 
dorințelor exprimate în mod repetat şi de mai multă 
vreme de către boierii munteni şi moldoveni, printr-o 
serie de „memorii” (arz-uri), precum cele din 31 martie 
şi 20 septembrie 1821 şi 8 martie 1822. Totuşi, 
excluderea fanarioţilor şi restabilirea domnilor 
pământeni presupunea şi o schimbare a modului în 
care urmau să fie administrate Principatele, iar în 
această privinţă Poarta avea nevoie şi de acceptul 
Rusiei, chiar dacă această consultare era pur formală. 
La 26 iun./8 iulie 1822, în Divanul imperial s-a pus din 
nou în discuţie problema numirii domnilor din rândul 
grecilor fanarioți. Chiar s-au vehiculat numele unor 
potenţiali candidaţi: Alexandru Callimachi, fiul 
fostului domnitor Scarlat Callimachi, Iacovachi 
Arghiropol, fiul fostului mare ban Gheorghe 
Arghiropol şi ginerele lui Ioan Gh. Caragea şi Nicolae 
Suţu, fiul fostului domnitor Alexandru Suţu. De mai 
multă vreme însă, guvernul otoman începuse să 
manifeste o oarecare neîncredere faţă de fanarioți, iar 
evenimentele petrecute în anii 1821-1822 i-au 
transformat pe aceştia în persoane indezirabile. Aşa se 
explică de ce Poarta Otomană a acordat, în cele din 
urmă, prin firmanele emise la 1/13 iulie 1822, tronul 
Ţării Româneşti fostului mare ban Grigore Ghica, iar 
tronul Moldovei fostului mare logofăt Ioan Sandu 
Sturdza. În nota oficială remisă de guvernul otoman, la 
4/16 iulie 1822, ambasadorului britanic la Poartă, 
lordul Strangford, era anunţată destituirea domnilor 
fanarioți şi numirea noilor domni dintre pământeni: 
„având în vedere că prin perseverenţa naţiunii greceşti, 
cum ştie toată lumea, într-o răscoală deschisă, şi în 
perversitatea lor, indivizii din această naţiune, chiar 
cei care nu au luat parte la răscoală, nu sunt de fel 
potriviţi şi nu merită în niciun chip, conform cu 
principiile de guvernare, de a mai ocupa posturi, 
Sublima Poartă a ales şi numit dintre boierii originari 
din Moldova şi din Ţara Românească, aşa cum se 
proceda în vechime, anume pe Ioan Sturdza logofătul, 
boier originar din Moldova, ca domn al Moldovei, şi pe 
Grigore Ghica, banul, originar din Ţara Românească, 
ca domn al Ţării Româneşti”. 

Războiul 
sau războaiele de treizeci de ani? 

Abstract: Beginning with the redefinition of the “Thirty Year's War' concept and the presentation of old 
and new theories, we have started by identifying the main types of conflicts - catholics versus 
protestants, France versus the Catholic countries and the alliance against the House of Habsburg — 
which have played a most important role in the understanding of the alliance system that were created 
during that period. We have particularly emphasised the context which Spain was experiencing between 
1618 and 1648, such as its foreign policy and its position regarding the ongoing European religious 
conflict. Pedro de Ribadeneyra, Diego de Saavedra Fajardo, Jose Pellicer y Tovar, Juan Adam de la 
Parra are all essential authors to understand the religious war phenomenon in Spain; and also how its 
people felt the effects of the European instability lurking on the old continent at the time. 

În istorie, la fel ca în fizică, nimic nu se pierde, totul 
se transformă, motiv pentru care epocile şi 
evenimentele istorice trebuie concepute ca un tot 
unitar, fiecare deţinând un terminus ante quem. Altfel 
spus, evenimentele istorice nu apar pur şi simplu, ci 
sunt determinate de o serie de cauze, iar ceea ce uneori 
pare un element izolat, reprezintă un eveniment ale 
cărui surse nu au fost încă identificate. Din dorinţa de 
a menţine cursul firesc şi cronologic al oricărui demers 
istoric, vom începe prin a ne întreba care ar putea fi 
ante quem-ul acestui război. Pentru a găsi un răspuns 
trebuie să ne întoarcem în timp, în secolul al XVI-lea, 
unde ca urmare a exploziei religioase survenite în 
timpul Renaşterii, se creaseră trei biserici creștine. Pe 
de o parte, Biserica romano-catolică, reformată prin 
Conciliul de la Trento, care avea ca scop fie 
consolidarea poziţiilor sale tradiţionale (Pensinsula 
Italică, Pensinsula Iberică, sudul Germaniei), fie 
recucerirea teritoriilor pe care la momentul respectiv 
se vedea obligată să le împartă cu bisericile reformate 


(Polonia, Franţa, Austria, Boemia)l. Biserica luterană 
îşi consolida poziţiile în nordul şi centrul Germaniei, în 
vreme ce calvinismul, ce cuprinsese treptat Geneva, 
Provinciile Unite şi Rhinul, îşi urma cursul progresiv în 
urma sinodului de la Dordrecht. Iată cum prezenta una 
dintre cronicile de secol XVII evenimentele religioase 
care au dus la scindarea lumii catolice: 


Despues que Martin Luthero abrid en Alemania el 
camino al nuevo cisma en la fe, Juan Calvino natural 
de Noyon, ciudad de la Picardia, desviândose de la fe 
tenida y observada de nuestros mayores por tantos 
siglos, propuso en los libros que imprimid y en los 
sermones que predic6 en muchos lugares de Francia, 
ciento y veinte y ocho axiomas, discordantes de la fe 
cat6lica romana (...) pero como suele acontecer a 
veces en las cosas del mundo, que lo que comienza de 
burlas acaba de veras, cundieron tanto estas 


Restituiri Pitești nr. 1/2016 





opiniones sembradas en la Iglesia de Dios, que fueron 
ansiosamente abrazadas de gran numero de personas 
de todas calidades. De modo que Calvino, tenido al 
principio de hombre de poca sustancia, de ingenio 
sedicioso e inquieto, en breve fue venerado y creido de 


muchos?. 

(trad.) După ce Martin Luther a deschis în Germania 
calea către schismă, Jean Calvin, de felul său din 
Noyon, un oraş din Picardia, abătându-se de la drumul 
păstrat de strămoşii săi timp de multe secole, a propus 
în cărţile pe care le-a publicat şi în predicile pe care le- 
a susţinut în multe locuri din Franţa, 128 de axiome 
diferite de confesiunea romano-catolică (...) dar aşa 
cum se întâmplă de multe ori în lumea asta, ceea ce a 
început ca o glumă a sfârşit prin a fi luat în serios, 
aceste idei semănate în grădina Domnului prinzând 
asemenea rădăcini încât au fost imediat preluate de un 
număr mare de persoane de diverse categorii. Iar 
Calvin, care la început fusese considerat un om 
neînsemnat, răzvrătit şi neliniștit, a devenit în scurt 
timp o persoană venerată, crezută de mulţi. 


Lumea europeană occidentală se scindează, deci, în 
catolici şi protestanți, opinie întărită de Câspedes y 
Meneses care afirma că polarizarea religioasă “a frânt 
Europa în multe opinii”3. Catolicii îl aveau ca principal 
reprezentant pe împăratul Imperiului Habsburgic, 
duşman declarat al Franţei, motiv pentru care aceasta 
din urmă, în ciuda catolicismului evident, a recurs la o 
măsură extrem de condamnată de către istoriografia 
ţării vecine, Spania4, aliindu-se cu Germania 
protestantă. Considerată fiica cea mare a Bisericii 
Catolice, Franţa era divizată între dezideratele laice şi 
cele religioase. Pentru a-şi contracara poziţia, 
explicabilă nu din perspectivă religioasă, ci politică, 
Franţa a încercat să îşi spele imaginea prin persecuții 
repetate împotriva protestanților francezi, recurgând 

la măsuri militare contra acestora odată cu anul 1619 
(vezi evenimentele de la Barn, unde armata lui 
Ludovic al XIII-lea a reinstaurat drepturile catolicilor, 
ca răspuns la prima revoltă a hughenoţilor). 

În ciuda legăturilor matrimoniale dintre Franţa şi 
Spania (Ludovic al XIII-lea se căsătorise cu Ana de 
Austria, iar Filip al IV-lea cu Izabela de Bourbon), 
pacea dintre cele două eterne rivale a fost extrem de 
fragilă, atacurile nelimitându-se doar la sfera militară, 
ajungând şi în sfera literaturii. Principala problemă 
pentru Franţa era aceea că se simţea incomodată de 
faptul că se afla înconjurată din toate părţile de 
graniţele Casei de Austria sau ale aliaţilor săi: la nord- 
est, Ţările de Jos, guvernate de arhiducii Alberto şi 
Isabel Clara Eugenia. Țările de Jos se învecinau la sud 
cu Luxemburgul, care la rândul său era lipit de Lorena, 


ambele aflându-se sub dominație spaniolă5. Primul 
succes important al diplomaţiei franceze l-a 
reprezentat atragerea de partea sa a ducatului de 
Savoia, iniţial aliat al Casei de Austria. Poziţia sa era 
strategică, întrucât controla trecătorile către Alpi, care 
făceau legătura între domeniile spaniole din Italia şi 
Franche-Comit€. Atragerea Savoiei de partea Franţei a 
complicat mult drumul spaniolilor între Milano şi 
Bruxelles, deschizând Franţei posibilitatea de a 
interveni în Italia. Odată câştigată curtea de la Torino, 
Franţa a început să sprijine pe toţi duşmanii casei de 
Habsburg, de la olandezi, până la principii protestanți 
germanici sau scandinavi6. Conform spuselor lui 
Pellicer y Tovar, aliaţii Franţei erau: 


(...) el Turco, antiguo y comun enemigo de la casa 
de Austria. Los Olandeses rebeldes a la corona de 
Espafia... Los transilvanos infestadores de la Hungria 
y Bohemia... Todos estos son los amigos, 
confederados y parciales de Francia, eternos y 


jurados enemigos de la Monarquia de Espata”. 
(trad.) Turcul, vechi duşman comun al casei de 
Austria. Olandezii rebeli faţă de coroana spaniolă... 
transilvănenii care înveninau Ungaria şi Boemia... toţi 
aceştia sunt prietenii, confederați şi parţiali ai Franţei, 
duşmani declaraţi pe viaţă ai monarhiei spaniole. 


Fragmentul de mai sus susţine ideea anterior 
exprimată conform căreia confruntările franco- 
spaniole s-au dus nu numai pe câmpul de bătălie, dar 
şi în cel litearar, în centrul preocupărilor acestuia din 
urmă situându-se alianţa franco-protestantă. În 
lucrarea cu un titlu extrem de sugestiv Conspiracin 
her€tico-cristianisima / Conspirația eretico-creştină 
(1634), Juan Adam de la Parra critica dur Franţa 
pentru alianţa cu protestanții, afirmând că: 


Aunque muy nobles naciones de Europa hacen 


estruendosamente los mayores preparativos de 
guerra por tierra y mar, y cristianisimos ejercitos 

amenazando a los cristianos parecen presagiar 
funestas calamidades para los mortales, nada sin 
embargo ha anonadado los ânimos de los catâlicos y 
ha perturbado a la Iglesia Romana tanto el temor de 
que tantos males y el furor de las guerras les 
amenazasen de parte de un rey y un reino 
cristianisimos8. 

(trad.) În ciuda faptului că multe dintre marile 
naţiuni ale Europei se pregătesc zgomotos de război pe 
uscat şi pe mare, în timp ce armatele creştine ce îi 
amenință pe creştini prevestesc calamităţi funeste 
pentru muritori, nimic nu a mâhnit mai tare sufletele 
creştinilor, nici nu a perturbat mai rău Biserică 
Romană ca faptul că ameninţarea războiului venea din 
partea unui rege şi a unui regat creştin. 


O idee similară este exprimată şi de Pedro de 
Ribadeneyra, pentru care problema ereziei era 
fundamentală în Europa vremurilor sale, ereticii fiind 
dușmani făţişi ai Bisericii Catolice9, motiv pentru care 
aceştia din urmă nu puteau face casă bună cu 
catoliciil0. În opinia sa, mulţi monarhi duceau în 
eroare Biserica catolică prin includerea supunerii faţă 
de biserică în jurământul de încoronare, ignorând 
ulterior acest aspect: 


El Rey de Francia en el juramento que llaman del 
reino, entre las otras cosas que jura, la primera es que 
la Iglesia de Dios, con su favor se conservară 
perpetuamente en verdadera paz (...) Hasta Isabel 
que ahora reina en Inglaterra hizo este juramento el 
dia de su coronaci6n para ser admitida por reina y 
engaiiar mâs făcilmente a los catâlicos y destruir 
nuestra santa religi6n. Lo mismo hacen el rey de 


Polonia, de Bohemia, de Hungria (...)ll 

(trad.) Regele Franţei, în jurământul față de regat, 
promite, printre altele, că în primul rând va păstra 
pacea în Biserica lui Dumnezeu, (...) până şi Elisabeta, 
care acum este regina Angliei, şi-a luat acest 
angajament în ziua încoronării pentru a fi recunoscută 
regină şi pentru a-i înşela mai uşor pe catolici şi a ne 
distruge religia sfântă. Acelaşi lucru îl fac regii 
Poloniei, ai Boemiei, ai Ungariei (...) 


În Locuras de Europa, manuscris redactat în secolul 
al XVII-lea, dar care nu vede lumina tiparului până în 
1748, Saavedra Fajardo oferea o imagine “apocaliptică” 
a războiului de treizeci de ani, pe care o vom înfăţişa în 
continuare, nu înainte însă de a da câteva informaţii 
suplimentare despre Diego de Saavedra Fajardo, una 
dintre figurile spaniole marcante ale războiului de 
treizeci de ani. Născut în 1584 la Murcia, în timpul 
domniei lui Filip al II-lea, Diego de Saavedra îşi începe 
specializarea în drept la Universitatea din Salamanca 
în anul 1600. Acţiunile întreprinse ulterior ne vor 

demonstra însă că adevărata sa vocaţie nu era aceea de 
jurist, ci de diplomat şi politician12, apărând interesele 
Spaniei în timpul războiului european din 1618-1648. 
Bun cunoscător al diplomaţiei italiene, în 1633 
părăseşte definitiv Roma, îndreptându-se către curtea 
ducelui de Bavaria, unde avea să se ocupe în calitate de 
ambasador de problemele Europei centrale până în 
1640. Ulterior, va fi desemnat ambasador 
plenipotenţiar, încredinţându-i-se un rol important în 
negocierile finalizate prin pacea de la Miinster. 
Misiunea lui Saavedra Fajardo la curtea ducelui 
Maximilian făcea parte dintr-un amplu plan de acţiune 
diplomatică şi militară a Spaniei, care dorea să asigure 
controlul domeniilor casei de Habsburg în faţa 
atacurilor suedezilor, olandezilor, francezilor şi a 


aliaţilor lor protestanţiI3. Pentru Saavedra, duşmanul 
cel mai de temut al Spaniei era Franţa, împotriva 
căreia ia iniţiativa în scris în mai multe ocazii. În 1635, 
de pildă, redactează un Răspuns la declaraţia de război 
a lui Ludovic al XIII-lea către Spania, iar în 1643, în 
Suspiros de Francia, Saavedra adresează un îndemn la 
pace aceluiaşi rege francez. În 1643-1645, perioadă în 
care se redactează probabil Locuras de Europa, 
Saavedra considera că Franţa este principalul 


responsabil pentru toate relele din Europalf. Prin 
faptul că în perioada 1640-1648, Saavedra s-a aflat la 
Miinster, nu este exclus ca Locuras de Europa să fi 
circulat în formă manuscrisă pe parcursul dezbaterilor 
ce au precedat pecetluirea păcii westfalice. Saavedra a 
criticat vehement alegerea oraşelor Miinster şi 
Osnabriick ca locurile de desfăşurare a congresului de 
pace, susținând că din cauza poziţiei lor geografice 
încurajau neînțelegerile dintre statele germane şi 
susțineau războiul. Revenind la pasajul pe care 
intenţionam să îl cităm, este de remarcat că în 
rândurile sale identificăm imaginea sempiternului 
duşman, Franţa, drept rădăcină supremă a răului: 


En todas sus partes vi a Marte sangriento, 
batallando unas naciones con otras por el capricho y 
conveniencia de uno solo, que en ellas atizaba el fuego 
de la guerra. Consideraba su locura en dejar la 
felicidad de la paz, lo dulce de las patrias y los bienes 
de sus propios dominios por conquistar los ajenos; 
que buscasen nuevas poblaciones los que no eran 
bastantes a llenar las suyas; que destruyesen y 
abrasasen las mismas tierras, villas y ciudades que 
deseaban adquirir; que ambici6n de los principes los 
hubiese cegado con el esplendor de la gloria y del 
honor; moneda con que temerariamente se venden a 


la muerte15. 

(trad.) Pretutindeni l-am văzut pe Marte cel 
necruţător, făcând ca statele să se înfrunte unele cu 
celelalte spre beneficiul şi capriciul unuia singur, care 
aţâţa focul războiului. Nebunia sa consta în a renunţa 

la fericirea păcii, la dulceaţa patriei şi la bunurile 
propriilor domenii pentru a le cuceri pe ale altora; în 
căutarea de noi teritorii care nu erau suficiente pentru 
a se uni cu ale sale; în distrugerea şi arderea 
pământurilor, satelor şi oraşelor pe care şi le dorea; în 
faptul că ambiția principilor îi orbise cu strălucirea 
gloriei şi a onoarei; monedă cu care se vindeau fără 
doar şi poate morţii. 


Un alt aspect al războiului de 30 de ani l-a 
reprezentat încercarea de destabilizare a casei de 
Austria. Aşa cum afirma Schiller, “Casa de Habsburg, 
prin proiectele sale ambiţioase şi prin forța sa 
covârşitoare, punea în pericol libertatea Europei şi mai 


ales a statelor germane”16, ceea ce a făcut ca toate 
aceste state, care în mod individual nu ar fi putut 
rezista Imperiului, să facă front comun prin 
intermediul alianțelor. Mrejele războiului cuprindeau 
încetul cu încetul întreaga Europă, scânteia 
aprinzându-se în Boemia, teritoriu situat în interiorul 
Sfântului Imperiu German, al cărui tron îi revenise în 
1617 lui Ferdinand de Stiria. Din cauza cunoscutei sale 
orientări procatolice, Ferdinand fiind educat la 
colegiul iezuit de la Ingolstadt, Dieta din Boemia, 
majoritar protestantă, nu a acceptat domnia acestuia, 
încoronându-l în locul său pe Frederic al V-lea, elector 
palatin. La scurt timp, însă, în 1619 murea împăratul 
Matia I, care îl numea succesor al coroanei Sfântului 
Imperiu Romano-German pe Ferdinand de Stiria, 
nepotul său. Acesta se încorona la Viena sub numele de 
Ferdinand al II-lea şi, din noua poziţie, îşi pregăteşte 
răzbunarea împotriva Boemiei pentru ofensa adusă. 
Avându-l de partea lui pe ducele de Bavaria, Ferdinand 
a cerut şi sprijinul vărului său, Filip al III-lea al 
Spaniei, colaborare ce urma să unifice cele două 
ramuri ale casei de Austria. Cererea de participare 
adresată curţii spaniole se loveşte însă de politica 
preponderent pacifistă a ducelui de Lerma, favorit al 
regelui Filip al III-lea, datorită căruia se încheiase 
armistițiul de doisprezece ani cu olandezii. Din fericire 
pentru Ferdinand, la vremea respectivă Lerma 
începuse să decadă din grațiile regelui, locul său fiind 
luat de Baltasar de Zufiga, căruia îi surâdea 
propunerea făcută de Ferdinand de a ceda Spaniei 
controlul asupra Alsaciei. Prin această mişcare, 
spaniolii strângeau laţul în jurul Franţei şi restabileau 
drumul de acces între Italia şi Ţările de Jos. 

În urma acestor evenimente, se poate deduce că 
premisele războiului de treizeci de ani sunt extrem de 
complexe, necesitând o bună structurare axiologică, în 
măsură să ducă la o mai bună înţelegere a 
fenomenului. Din punctul de vedere al istoriografiei 
clasice (de la Jules Michelet încoace), războiul de 
treizeci de ani a fost împărţit în următoarele perioade: 
palatină (1618-1623), daneză (1625-1628), suedeză 
(1630-1635) şi franceză (1635-1648). Suntem de acord 

cu părerea exprimată de Fraga Iribarnel7 şi anume că 
această împărţire pe epoci cuprinde un grad mare de 
arbitrarietate, căci nu a existat un singur război, ci mai 
multe, cauzele lor fiind extrem de diverse. Rezerva 
personală pe care o avem faţă de această diviziune este 
faptul că în conflictul de faţă cauzele naţionale nu au 
fost niciodată de sine stătătoare, ele beneficiind de 
factori de imixtiune externi. Din punctul nostru de 
vedere, ar fi de dorit ca războiul să fie împărţit pe tipuri 
de probleme. În urma unei atente analize, am 
identificat trei astfel de conflicte: catolici versus 
protestanți; Franţa versus ţările catolice; alianţa 
contra casei de Habsburg. Aceste trei filoane pot fi 


înglobate termenului “precondiţii”18, utilizat de 
Myron Guttman în articolul său “The Origins of the 
Thirty Years' War”, istoricul american susținând că 
acest conflict a fost un „război hegemonic”, în parte 


război civil, în parte conflict internaţional1%. Totodată, 
istoriografia spaniolă s-a pus de acord asupra faptului 
că filonul principal al confruntării din 1618-1648 ar fi 


erezia lui Huss, Luther şi Calvin20, însă această 
abordare ni se pare destul de incompletă şi de 
unilaterală, limitând repercursiunile conflictului. 
Dincolo de aceste considerente, războiul de treizeci 
de ani se poate justifica şi din perspectiva existenţei 
unei anumite mentalități, a unei generaţii de oameni 
dispuși oricând să scoată sabia în numele religiei: 
„pentru stat sau pentru principi, foarte puţini s-ar fi 
găsit care să scoată sabia; dar pentru religie, 
negustorul, artistul, ţaranul fluturau cu bucurie 


armele”21. Spre a ne susţine afirmaţia, îl putem 
menţiona pe Diego de Estrada, ducele spaniol care în 
perioada 1628-1629 s-a aflat la curtea principelui 
transilvănean Gabriel Bethlen. Pentru Estrada, religia 
reprezenta un aspect fundamental: atunci când trebuia 
să îşi încurajeze fraţii de arme în bătălia împotriva 
venețienilor, spaniolul îi numeşte pe aceştia eretici, 
întrucât permiteau existenţa de “şcoli publice pentru 
sectele lui Luther și Calvin”. În alt episod al cărui 
protagonist este tot Estrada, înfățișat pe punctul de a 
omori un inamic, spaniolul este implorat să îl cruţe, 
duşmanul său invocând-o pe “la Virgen del Carmen”, 
căruia Estrada îi era extrem de credincios. Spaniolul 
afirma în memoriile sale că i-a cruțat viaţa doar pentru 
că a menţionat-o pe această Fecioară; în caz contrar l- 
ar fi ucis. Opinia ducelui de Estrada este întărită de 
Jos6 Pellicer y 'Tovar, care în 1641 scria că excelența 
unui monarh se bazează pe trei principii: religia, 


puterea şi reputaţia22. Aceste două exemple 
demonstrează că războiul de treizeci de ani nu ar fi 
putut izbucni într-o perioadă mai prolifică, conflictul 
armat fiind, laolaltă cu literatura şi cu celelalte 
manifestări sociale, un produs al societăţii în care a 
avut loc. 

pilul lor domnesc: 


Barbu sau Bălașa? 


muzeograf Octavian DĂRMĂNESCU 


Abstract: Pitești is an old Romanian town, being known for more than six centuries. It developed 
slowly as a center for commerce and for two centuries it played an important part in the country politics, 
as some of the Wallachian rulers stayed here from time to time. As a testimony to the towns importance, 


in the 17th Century the "Sf. Gheorghe” Church was constructed. Several articles were wrote to illustrate 
its history and the events surrounding the rule of Constantin Șerban. In the present one, many historical 
documents are presented and analyzed in order to establish if the Wallachian ruler had a child, if it was 
a son or a daughter and how much this child lived. 

Key words: Pitești, Biserica "Sf. Gheorghe”, doamna Bălala, copil domnescu, Barbu 


În numărul trecut, am reconstituit chipul Doamnei 
Bălaşa, ctitoră, la Piteşti, în 1656, a bisericii Sf. 
Gheorghe, din documentele care ne stau la dispoziţie, 
deocamdată. Pentru istorici este mult mai important 
cât a trăit şi de ce a murit copilul domnitorului 
Constantin Şerban Basarab şi nu dacă a fost fată sau 
băiat. Plus, o întrebare adiacentă: dacă a existat, era, 
oare, copilul lor? Chestiunea este prețioasă, datorită 
enigmaticii persistente pe care a generat-o. În primul 
rând, dacă Vodă ar fi avut un continuator pe linie 
masculină, care să prindă în viaţă şi tura domniei 
tatălui — cu Doamna Bălaşa, căci cu a doua soţie, 
Nedelea, menţionează însuşi în testamentul final că nu 


a avut niciunul! — acesta ar fi apărut cu siguranţă în 
acte şi, în eventualitatea în care ar fi trăit şi ar fi fost de 
genul masculin, ar fi emis, la maturitate, pretenţii la 
tron. De aceea, în cazul de faţă, putem considera 
argumentul a silentio destul de concludent, deoarece 
nu cunoaştem încă niciun izvor de secol XVII în care ar 
putea fi menţionat un copil băiat. 

Există trei reprezentări ale posibilei „domniţe”: la 
Dobreni, la Bucureşti şi pe racla de la Bistriţa-Vâlcea. 
În propunerea iconografică de la biserica din Dobreni, 
judeţul Giurgiu, ctitoria lor de pe când erau boieri, 
viitoarea Doamnă Bălaşa are un copil?- „coconiţa 
Bălaşa” i-a spus în 1905 Nicolae Iorga3, citind direct 
informaţia inventată împăciuitor de pictorul Anton 
Serafim în 1899, care a schimbat coloritul hainelor 
copilului din tabloul votiv, prin aceasta, aşadar, şi 
genul, numind-o nou, după mamă, Bălaşaţ. La 
Bucureşti, copilul este, în propunerea pictorului D. 
Belizarie, fată. Izvor fals şi acesta, deoarece, în 1862, 
ctitorii catedralei mitropolitane erau reprezentaţi fără 
probabila beizadea. A treia reprezentare, cea mai 
credibilă, este pe racla pe care cuplul domnesc o 
dăruieşte mănăstirii  Bistriţa-Vâlcea, sursă 
istoriografică clară5, care dărâmă toată ipoteza — 

foarte tentantă, de altfel — prin care se argumenta că, 
de fapt, nu a existat niciun copil. Potrivit reprezentării, 
copilul este o fată — dacă presupunem că genul este dat 
de aşezarea lângă mamă sau tată, regulă pe care o 
credem inexistentă, totuşi, în erminie. Al. Odobescu îl 


descria în 1865 ca fiind „un copil”6. Grigore Tocilescu, 


în 1885, menţionează: „fiul lor”7. În jurul anului 1908, 
data morţii lui, genealogistul român Ștefan D. 
Grecianu, după traducerea simplă, completează: „Cu 
Bălașa a avut un fiu, pe Barbu, încetat din viaţă încă de 


tânăr”8. Nicolae Iorga, consecvent inscripţiei de la 
Dobreni, repetăm, falsă, se ponunţă de trei ori că ar fi 


fată9. Mai rămâne informaţia contradictorie, fugitivă 
şi îndoielnică a tânărului diacon Paul de Alep, care, la 
rugămintea Domnitorului să urce împreună cu 
patriarhul Macarie şi în cerdacul Doamnei Bălaşa de 
Boboteaza lui 1657, vlădica „a aghesmuit-o împreună 


cu celelalte fiice şi cu toate soțiile boierilor”10. 
Considerăm că  memorialistul se referea la 
domnişorele de onoare ale Doamnei. În cazul în care 
Doamna Bălaşa se afla acolo cu fiicele ei naturale sau 


null, cel puţin două, toată pledoaria de mai sus cade. 
Iată-l pe Barbu, cocon domnesc născut din Bălaşa 
sau înfiat, nu contează deocamdată, dar prinţ al Ţării 
Româneşti — considerând că mai trăia atunci când 
părinţii lui au închinat racla de la Bistriţa. Mai mult, 
autorul probează pe baza unui document, se pare, din 
1654, că acest Barbu murise de tânăr, deci, adăugăm 
noi, n-ar fi apucat nici măcar puţinii ani de domnie ai 
tatălui săul?. Există o probabilitate rezonabilă ca 
Barbu să fi fost botezat de clucerul de acum Barbu 


Poenarul3 pe când era prima oară mare ban, între 
1644 şi 1645, această practică de translație onomastică 
fiind veche. Pe atunci Constantin Şerban era postelnic 
II al lui Matei Basarab şi, prin oficiul dregătoriei, s-ar 
fi cunoscut mai bine cu marele ban. Asta ne-ar da 
iluzoriu vârsta coconului, în 1654, de vreo 10 ani, în 

cazul în care ar fi fost botezat pe tura boieriei naşului. 
Identificarea prezumtivă a fostului mare ban Barbu ca 
naş al copilului unui viitor Domn ne obligă şi la ipoteze 
suplimentare, la fel de egale şi de posibile. Poate că 
Barbu a fost botezat de altcineva, necunoscut până 
acum, iar numele, pus de tată şi nu de naş, ar fi venit 
din ambiția cunoscută a bastarzilor de a se lega şi mai 
bine de oasele domneşti. Barbu, nume nu prea întâlnit 
în perioada de care vorbim, fusese Barbu Craiovescu, 
mare ban (1495-1520), unchiul domnitorului Neagoe 
Basarab — în eventualitatea în care Neagoe Vodă a fost 
fiul marelui vornic Pârvu 1 Craiovescu — din care se 
justifică toţi Craioveştii, de citit neo-Basarabii. Mai 
mult, nepoata acestui mare ban Barbu, fiica lui Radu 
Craiovescu, mare postelnic, era chiar Marga, 


strămoaşa tatălui său, Radu Şerban Vodăl!?. Fraţii 
Craioveşti ctitoriseră mănăstirea Bistriţa-Vâlcea, 
gestul de mai târziu al lui Constantin Şerban zis şi 
Basarab, dar pe filieră craiovească, de a dona un 
sarcofag, aurit sfântului Grigorie Decapolitul — adus 
aici cu moaştele, potrivit legendei, chiar de Barbu 
Craiovescu care le cumpărase într-un mod 
supranatural de la un turc — fiind perfect recuperator, 
îndreptăţit genealogic şi discret propagandistic. Nu era 
ceva nou, apelul ascendent la acest personaj legendar 
făcându-l şi Matei Basarab, poate, de ce nu, naşul, 


împreună cu Doamna Elina, al copilului BarbulS. 
Barbu era şi fratele viitorului Constantin Brâncoveanu, 


boier cultivat, mort de tânăr la Istanbul16. 

În definitiv, cu toate actele pe masă, cu o 
istoriografie de secol XX destul de acceptabilă, nu ştim 
mai nimic despre copilul domnesc. Lucrurile se 
complică involuntar într-o ultimă schemă genealogică: 
Vodă a avut pe când era boier doi-trei copii care i-au 
murit: şi fată, şi băiat — ”Barbu” în accepțiunea de mai 
sus, la rându-i, neargumentată. Este vorba de 
pomelnicul de la mănăstirea Mărgineni, care conţine o 
asociere onomastică inedită: „Bălaşa, Constantin, 
Grigore, Bălașa, Barbul”, însuşi Nicolae Iorga 
trimițând la cuplul domnesc Constantin Cârnul şi 


Bălaşa Doamna!7. Rămânem, totuşi, la stilul absolut al 
marelui istoric: „nu i se născuse decât o fiică, numită 


după mamă-sa, şi acest singur copil nu trăi”182 Nu, 
deoarece un document emis de Constantin Şerban din 
toamna lui 1656 nu ne permite. Este vorba despre o 
întărire de vinărici, mai veche, a lui Matei Basarab, 
ctitor principal, făcută mănăstirii Sadova, Dolj, pentru 
hrana obştii şi pentru straiele călugărilor. Totul, contra 
pomenirii la liturghie a lui, a Doamnei sale şi a 


părinţior lui, nici vorbă de vreun descendent19. Este o 
informaţie prețioasă, mai ales în favoarea ipotezei că 
prinţul sau prinţesa este pur şi simplu un copil înfiat, 
foarte probabil dintre rude, care — ca şi cu câţiva ani 
înainte Istrate Leurdeanu, candidat sigur la 

moştenirea Ţării Româneşti, căzut rapid şi violent în 
dizgraţia lui Matei Basarab — nu se mai bucură de 
calitatea de cocon domnesc. În pofida dramatismului 
acestei situaţii ipotetice şi a imaginii romantice — 
citeşte inflamate — despre voievozi şi trecut, în general, 
este aproape singura rezolvare, istoriografic vorbind, a 
acestei chestiuni frustrante, până la urmă 
detectivistice. Plus o alta, mult mai incomodă, dar la fel 
de valabilă: coconul domnesc are un handicap sever — 
în pofida singurei reperezentări luate ca neutră şi de 
încredere, cea de pe sarcofagul de la Bistriţa — iar 
propaganda Curţii, inclusiv Domnul, nu-l afişează din 
raţiuni logice. Oricum, Constantin Şerban-Vodă rupe 
tradiţia anului de văduvie impusă la bărbaţi şi se 
recăsătoreşte după opt luni cu Nedelea, o „roabă 
circaziană”20, se pare. 

La final, încă o coordonată onomastică, probabil 
slabă vizavi de subiect, dar, ca orice în istoriografie, 
ajutătoare. Barbu era fiul unui anume Arsenie, sluger 
în Piteşti, care în 1623 se afla în pâră cu un anume 
Stanciu, logofăt din Câlceşti, Gorj, proprietar la 


Topoloveni (Viţicheşti)2l. Dacă acest sluger din 
Piteşti, Arsenie, este viitorul Arsenie Șoimul, căpitan 
de păhărnicei, re-ctitorul mănăstirii Râncăciov în 
1648, care la 1652 îşi făcea diata şi nu avea niciun 
fiu22, atunci Barbu acesta, fiul lui în propunerea 
noastră, murise, cu toate că în 1626 trăia, era logofăt de 
Piteşti, făcând cu cumnatul lui, Iorgachi sluger, un 


schimb de ţigani?23. Avem aici două legături. Prima 
este legătura de rudenie dintre Arsenie Șoimul şi 
Alexandra din Câlceşti, sora vitregă a viitorului 


domnitor Constantin Şerban24. A doua este faptul că, 
înainte de a fi Domn, Constantin Șerban a fost 
ispravnie de Piteşti25. În aceste împrejurări, şi 
sangvine, şi geografice, de circumstanţă, Constantin 
Şerban l-ar fi cunoscut pe Barbu din Piteşti, de unde, 
probabil, pe calea năşiei de botez, i-ar fi venit numele 
copilului lui care, oricum -— din tot ce ştim până acum 
şi din probaţiunile unor istorici care, după cum am 
văzut, au cercetat subiectul — nu a trăit prea mult. Un 
indiciu pe care nu putem deocamdată să-l legăm de 
moartea tânărului Barbu Şerban mai este şi existenţa 
unei pietre de mormânt în faţa sfintei mese de la 
Sfântul Gheorghe, datată 166126. Să fie oare vreo 
legătură? În numărul viitor vom dezvolta un subiect 
foarte important în istoria urbei noastre şi a judeţului 
istoric Argeş: şcoala domnească de la Sfântul 
Gheorghe. 

Mareșalul lon Antonescu în dialog 
cu scriitorul loan Alexandru Brătescu-Voinești 


prof. univ. dr. PETRE POPA 


Abstract: During the Second World War, the Romanian writer Alexandru Brâtescu-Voinești had the 
opportunity and the privilege to interview lon Antonescu, the appointed leader that took upon himself the 
burden to govern the country in those very hard times, after Romania lost territories to Bulgaria, Russia 
and Hungary. This interview, almost unknown today, is of great importance because it has valuable 
information about lon Atonescu's vision on war, the past, present and future of Romania, politics and the 


destiny of men. 

responsability 


În publicistica românească din vremea celui de Al 
Doilea Război Mondial, atât de complexă şi 
contradictorie, se înscrie şi Almanahul Cuvântul 
Mareşalului către săteni, editat, în anii de început 
ai conflagrației amintite, sub patronajul 
conducătorului statului din etapa 1940-1944, Ion 
Antonescu. Născut la Piteşti în 1882 şi executat la 
Bucureşti în 1946, Ion Antonescu a fost ridicat, prin 
Decretul regelui Mihai I, la rangul de Mareșal al 
României în ziua de 22 august 1941. Interviul pe care îl 
prezentăm s-a acordat la câteva luni după primirea 
celui mai înalt titlu militar al României de către Ion 
Antonescu. Deşi am încercat să găsim, la Piteşti, mai 
multe exemplare din Almanahul Cuvântul 
Mareşalului către săteni, nu am reuşit, iar 
numărul pe care îl posedăm ne-a fost semnalat de 
sculptorul Nicolae Georgescu, membru al Uniunii 
Artiştilor Plastici din România, cunoscut intelectual 
pasionat de istorie, artist ce a propus oficialităților 
argeşene, cu câţiva ani în urmă, o variantă interesantă 
pentru bustul lui Ion Antonescu. Lucrarea nu a fost 
însă achiziționată (mă abţin să comentez motivele), 
deşi atunci asemenea gesturi erau încurajate. Înscris 
pe opt pagini ale publicaţiei amintite (41-48), interviul 
este o realizare a cunoscutului scriitor Ioan Alexandru 
Brătescu-Voineşti (1868-1946), născut la Târgovişte, 
devenit academician pentru contribuţia la 
diversificarea creaţiei literare româneşti, mai ales prin 
schiţe şi nuvele având, prevalent, conţinut moralizator, 
laic şi religios. 


În viziunea scriitorului, Ion Antonescu era „un 
conducător pe de o parte înțelept care reflectează 
adânc asupra relelor ce trebuie combătute şi, în 
acelaşi timp, un om dârz, hotărât să aplice remediile 
salvatoare”. La una dintre întrebări, lon Antonescu 
spune: „Cuvântul democraţie nu înseamnă nimic 
real... Toate cârmuirile, de când lumea, de la triburile 
primitive, până la vastele imperii ori republici, au fost 
şi sunt oligocrații: cârmuiri exercitate de o minoritate 
şi, în ultimă instanţă, oricare ar fi firma sub care se 

exercită, de câţiva”. În asemenea context, defineşte 
conceptele de autocrație, aristocrație, plutocrație, 
teocrație, olocraţie. Referindu-se la credibilitatea 
sistemului său politic şi administrativ, lon Antonescu 
preciza că după septembrie 1940 „am convocat de 
două ori Țara în adunări plebiscitare... guvernarea 
fiind sprijinită de 3446889 voturi... Ajuns la 
conducerea Țării, nu mi-am făcut nici partid, nici 
partizani. Am fost şi am rămas sclavul tuturor, fără 
însă să cer cuiva să fie sclavul meu”. Cu privire la 
intrarea României în război, lon Antonescu motiva: 
„Nu am impus însă aceste jertfe. Când Țara a fost 
desonorată, lovită şi ciuntită, ar fi devenit o totală 
desonoare, o renunțare definitivă la drepturi şi o 
trădare odioasă a fraţilor subjugaţi, dacă jertfele ar fi 
fost cântărite, discutate, tocmite”. Apreciază, totodată, 
beneficiul adus în plan economic statului român în anii 
de când conducea Ţara: „Te rog cercetează şi vei afla, 
îi recomandă interlocutorului său, loan Alexandru 
Brătescu-Voineşti, că sub cârmuirea actuală s-au 
construit şi reparat şosele, căi ferate, poduri, mai 
multe decât în cincizeci de ani trecuţi, că în cei trei ani 
din urmă, pământul Ţării a fost cultivat mai bine şi pe 
întindere mai mare decât oricând”. La o altă întrebare 
privind condiţia individuală, Mareşalul Ion Antonescu 
declara: „Că actuala cârmuire a adus limitări ale 
libertăţilor, o recunosc. Unele, ca limitarea dreptului 
fiecăruia de a călători când şi unde vrea, sau 
limitarea dreptului producătorului de a-şi vinde 
produsele muncii, au fost impuse de starea de 
război... Dacă oamenii sunt lăsaţi la libera lor voință, 
aduc mai mult rău decât bine. Când acțiunea lor ar 
lovi în interesele colectivităţii, libertatea trebuie 
neapărat limitată”. Din punct de vedere al eşichierului 
politic, aprecia: „Spulberaţi au fost şi la noi toți cari s- 
au perindat la conducerea statului, de la Partidul 
Poporului, până la Partidul Frontului Renaşterii, de 
la Naţional-Liberali, la Naţional-Ţărănişti, de la 
Conservatori-Democraţi, la legionari demascaţi”. 
Cataloga, în acest interviu, pe mulţi dintre cei care au 
condus, ori conduceau diferite naţiuni, că rămâneau 

„sau autocrați, sau democrați, sau plutocraţi, sau 
demagogi, sau tirani, sau blegi, ridicați la putere de 
forța maselor, uzurpatori sau escaladatori de putere 
prin îndrăzneală şi forţă, prin specularea naivităților, 
prin abilităţi sonore, prin interese de clici făţişe sau 
oculte”. La una dintre întrebări, Mareşalul Ion 
Antonescu îndemna poporul român „să înlocuim 
etalonul aur cu etalonul muncă... succesul să nu mai 
poată fi de partea celor ce ştiu să se învârtească, ci al 
celor ce ştiu să muncească, iar criteriul de repartizare 
a situaţiilor să nu mai fie şiretenia şi rubedenia...”. 
Autoapreciindu-se, Ion Antonescu spunea: „Orice 
gândac sboară pe timp frumos. Numai vulturul 
spintecă furtuna. Tara şi Neamul nostru au stat 
atâtea veacuri stâncă neclintită în drumul puhoiului 
năvălirii asiaticilor. În trecut, apărându-ne pe noi, 
am apărat indirect, fie chiar inconştient, civilizaţia 
europeană”. În ceea ce priveşte raportul dintre 
structurile demografice şi elite, Ion Antonescu 
conchidea: „Mulțimea nu poate să se cârmuiască, 
mulțimea cere să fie bine cârmuită”. 

Paginile unde a apărut acest interviu sunt 
pigmentate cu mai multe viniete care îmbină motive 
naturaliste cu simboluri militare, însemne familiale cu 
efigii religioase, sugerări culturale cu dimensiuni 
geografice. Un detaliu mai puţin cunoscut: aghiotantul 
Mareşalului s-a numit Colonelul Zaharia. Acesta i-a 
înlesnit academicianului Ioan Alexandru Brătescu- 
Voineşti interviul pe care îl reproducem, total, în 
continuare. 


„DE VORBĂ CU MAREȘALUL ION 
ANTONESCU. Mi s-a dat plăcuta misiune să 
am cu Domnul Mareşal Ion Antonescu, 
conducătorul statului, o convorbire care să fie 
publicată în acest Almanah, spre cunoștința 
Ţării. Am primit încredințarea şi îmi exprim 
acum adânca recunoștință acelora care mi-au 
oferit această plăcere şi onoare, pentru că pe 
deoparte convorbirea mea cu Domnul 
Mareşal mi-a redat toată liniştea și 
încrederea cu privire la situaţia de pe 
fronturile de luptă, iar pe de altă parte mi-a 
întărit credinţa că frânele cârmuirii ţării se 
găsesc în mâinile unui om extrem de 
clarvăzător şi hotărât să-şi jertfească toate 
puterile şi toate clipele vieţii salvării patriei şi 
neamului nostru.  Datori suntem să 
recunoaştem că țara noastră a avut mare 
noroc. Într-o vreme de cumplită restrişte, 
când se găsea în pragul celor mai mari 
primejdii de care a fost ameninţată vreodată, 
Dumnezeu a adus la cârmuirea ei un om care 
întruneşte două însuşiri care de ordinar se 
exclud: înțelepciunea şi energia. Omul înţelept 
e de obicei lipsit de energie. El vede mai bine 
decât alţii şi toate relele de care suferă 
societatea din care face parte şi mijloacele 

prin care ar putea fi îndreptate; dar dragostea 
lui de adevăr şi dorința de a-şi păstra 
limpezimea de judecată îl îndeamnă să adopte 
în viaţă o atitudine de simplu spectator, să nu 
intre în învălmăşagul luptelor; - iar omul 
energic, cu fire de luptător, e împiedicat de 
temperamentul lui clocotitor de a reflecta 
adânc, deci de a fi înţelept. Mareșalul 
Antonescu întruneşte în făptura lui aceste 
două însuşiri atât de preţioase unui 
conducător: este pe deoparte un înţelept care 
reflectează adânc asupra relelor ce trebuie 
combătute şi, în acelaşi timp, un om dârz, 
hotărât să aplice remediile salvatoare. Am 
avut de mai multe ori prilejul să vorbesc cu 
dânsul şi totdeauna am fost adânc 
impresionat de liniştea, de seninătatea, de 
puritatea sufletească, de lipsa de orice urmă 
de artificii ori de poză, de desăvârşita 
sinceritate, care răsăreau din tot ce-mi 
spunea. Intrând, i-am spus scopul venirii mele 
şi i-am întins o foaie de hârtie care cuprindea 
mai multe întrebări, la cari îl rugam să 
răspundă. După ce a citit-o zâmbind: 

Văd că prima întrebare e cum începe ziua, iar cea 
din urmă e cum mi-o sfârșesc. Îmi încep şi-mi sfârşesc 
fiecare zi cu o fierbinte rugăciune pe care o adresez lui 
Dumnezeu, cerându-i să ne ajute ca extrem de 
dureroasele jertfe pe care le îndură țara noastră să nu 
fie risipite în zadar, ci să aducă cu ele triumful sfintei 
cauze pentru care luptăm. Și sunt adânc încredinţat 
că ne va ajuta. În ziua în care am bănui că atâția mii 
de tineri au pierit în floarea vârstei, că atâţia alții au 
rămas infirmi şi schilodiţi pentru restul vieţii şi că 
toată această jertfă va fi zadarnică, viaţa ar deveni 
fără rost pentru orice bun român. Dar, pentru a putea 
crede aşa ceva, ar trebui să socotesc că omenirea a 
atins punctul culminant de înălţare şi că de aici încolo 
începe faza ei de evoluţie descendentă, căci triumful 
duşmanilor noştri înseamnă recăderea umanităţii în 
interiorul barbariei, din care a ieşit cu atâta trudă. 
Cele ce se întâmplă acum pe fronturile de luptă din 
răsărit nu trebuie să ne clintească credinţa noastră în 
victorie. Mi se pare că ţi-am mai spus-o, într-o 
convorbire precedentă avută cu dumneata, că drumul 
spre izbânda finală într-un război, mai ales de 
proporțiile celui actual, nu este şi nu poate fi un drum 
de continuă înaintare, ca traiectoria unui proiectil; el 
e ca mersul unui fluviu care aici curge vijelios, aici lin 
de ți se pare că apa stă pe loc; aici coteşte spre 
dreapta, dincolo spre stânga, ba uneori curge înapoi 
spre direcția din care a pornit; totuşi ajunge cu 
siguranță la marea în care se va vărsa fără greş. 
Dispun sovietele de numeroase gloate de aruncat în 
luptă, de multe fabrici şi arsenale, de mii de tunuri şi 
de avioane, dar din arsenalele lor lipseşte cel mai 
preţios armament, anume cel sufletesc. Fioroasa 
teroare practicată de un sfert de veac în Rusia, pentru 

a împiedica manifestarea celui mai mic gest de 
independenţă, de libertate, de gândire, de împotrivire 
sau de dezaprobare dovedeşte, orice s-ar spune, că 
acolo nu există acea minunată consonanţă a 
sufletului conduşilor cu sufletul conducătorilor, care 
există la alte popoare. Adaugă la aceasta şi ceea ce a 
determinat lupta noastră şi a lor şi veţi vedea de ce 
îmi păstrez neştirbită credința că victoria va fi de 
partea ordinii, a dreptății şi a civilizaţiei. 

După ce-şi aruncă privirea asupra 
chestionarului ce-i prezentasem, Mareşalul 
continuă: 

Văd aici întrebarea: care e, în afară de grija 
frontului, preocuparea mea de căpetenie. E ridicarea 
satelor şi a muncitorilor, vindecarea relelor de care 
suferă populaţia satelor şi aceea de la periferia 
oraşelor, care mi se pare că e în organismul ţării ceea 
ce sunt globulele sângelui în trupul unui om. Mă silesc 
din toate puterile să însănătoşesc aceste globule şi în 
inspecțiile din urmă, dându-mi încă o dată seama ce 
multe rămân încă de făcut, am constatat cu mare 
bucurie că se lucrează cu sârguință în această 
direcţie. De când prefecţii, subprefecții, primarii, 
preoții, învățătorii, agenţii sanitari şi toţi ceilalți 
funcţionari administrativi nu mai sunt otrăviţi de 
politicianism, încep să-şi vadă de slujbă, ba unii 
dintrînşii şi-o îndeplinesc ca un adevărat apostolat. 
Voi continua inspecțiile şi în comunicatele ce se vor 
publica despre cele ce voi constata, voi încuraja prin 
citaţii elogioase pe cei buni şi voi înfiera pe cei răi. 
Sunt învinuit de mulţi din cei care ne-au guvernat 
țara înainte de mine, că sunt un autocrat, un tiran, nu 
un democrat cum erau dumnealor. Dacă pentru a fi 
socotit democrat se cere să speculezi naivitatea 
mulțimii, făcând-o să creadă că se poate guverna 
singură, dacă se cere să-i făgăduieşti libertăți şi 
egalităţi irealizabile, nu sunt democrat. De altminteri, 
părerea mea (Şi ştiu că o împărtăşeşti şi D-ta) e că, 
cuvântul democraţie nu exprimă nimic real. 

A! l-am întrerupt eu; ce bine îmi pare că aud 
acest adevăr formulat de Dumneavoastră. 
Afirmat de mine, simplu scriitor, care nu fac 
politică, nu putea avea nici un răsunet. 
Afirmat de Dumneavoastră, cârmuitor de 
țară, capătă o mare importanţă şi va produce 
mare răsunet. De altminteri, Domnule 
Mareşal, cuvântul democraţie nu este 
singurul care, deşi există în toate dicționarele 
şi e repetat de oamenii politici, ba şi de 
sociologi şi de filosofi, nu exprimă, precum 
ziceţi, nimic real. Sunt în toate limbile şi 
figurează în toate dicționarele multe cuvinte, 
care totuşi nu exprimă nimic real. Ce realitate 
exprimă cuvintele: strigoi, stafie, vârcolac? 
Nici una. 

Ai dreptate, continuă Mareşalul, tot aşa e şi 
cuvântul democraţie. Etimologiceşte compus din 
cuvântul demos, care înseamnă popor, şi craţie, care 

înseamnă putere, cârmuire, - democrație ar însemna 
cârmuire exercitată de popor, deci de mulțime. Dar 
când şi unde a existat vreodată o asemenea 
cârmuire? Toate cârmuirile, de când lumea, de la 
triburile primitive până la vastele imperii ori 
republici, au fost şi sunt oligocraţii: cârmuiri 
exercitate de o minoritate şi în ultima instanță, 
oricare ar fi forma sub care se exercită, de câțiva. 
Când e exercitată de un singur om, se cheamă 
autocraţie; când e exercitată de cei drepți, cei buni, cei 
nobili: aristocrație; când o exercită preoții, teocraţie; 
iar când o exercită cei bogați, plutocraţie. Dar încă o 
dată, când şi unde a fost şi este exercitată de popor? 
«În Grecia de altădată» răspund unii, dar n-au 
dreptate. În Grecia de odinioară, guverna tot o 
minoritate; de altminteri, ce fel de democraţie putea fi 
într-o societate în care exista sclavia? Și ia să vedem 
cum se prezintă lucrurile în ţările din Apus. Acolo, 
diversele oligocrații au dus între ele lupte înverşunate 
pentru deținerea cârmuirii. Regele s-a luptat cu 
nobilimea şi cu preoțimea, preoțimea s-a luptat cu 
nobilimea; rege, aristocrat şi preoţi s-au luptat cu 
burghezia. Aceste lupte au durat până când ţările la 
care fac aluzie au pus mâna pe colonii; iar când şi-au 
dat seama ce enorme avuţii se puteau realiza prin 
exploatarea coloniilor, diversele craţii care până în 
ajun se mâncau între ele s-au împăcat, s-au cartelat. 
În Apus, găsim regalităţi şi republici înconjurate de 
fast, o aristocrație plină de privilegii în sânul căreia 
nu se poate pătrunde decât cu mare greutate, o 
preoțime respectată şi mai bine plătită decât alta şi o 
mare burghezie extrem de bogată şi de puternică. Dar 
rege, nobili, preoți şi mare burghezie sunt în realitate 
o minoritate, deci tot o oligocrație, faţă de sutele de 
milioane pe care le cârmuiesc. Cuvântul democraţie, o 
repet, nu exprimă nici o realitate, el e menținut în 
limbagiul oamenilor politici pentru a înşela 
mulțimea, făcând-o să creadă că se cârmuieşte 
singură, iar parlamentul, mai cu seamă ales în 
condiţiile în care a fost ales de noi, e un minunat 
mijloc de anonimare a răspunderilor. Încă odată, 
toate cârmuirile sunt oligocraţii exercitate de o 
minoritate. Aşa a fost, aşa este şi aşa va fi. Mulțimea 
nu poate să se cârmuiască, mulţimea cere să fie bine 
cârmuită. Cârmuirea proletariatului, instaurată într- 
o mare ţară, a răsturnat domnia unor tirani şi a 
instaurat pe aceea a altora. Cine poate afirma că 
proletariatul care a sângerat pentru a se elibera de 
tiranie are astăzi libertatea de a-şi spune cuvântul şi 
de a decide în altfel decât vrea unul singur de soarta 
lui? Democraţia, pentru a pune stăpânire pe putere şi 
pentru a se menţine, a recurs le demagogie, 
demagogia a dus la anarhie şi anarhia la cea mai 
groaznică tiranie. Cârmuirea este pentru mine în 
funcţie de om. Deosebirea de calitate între o cârmuire 
şi alta nu trebuie căutată în numărul celor care o 
exercită, ci în rezultatele pe care le dă. O cârmuire nu 
este bună când se exercită în profitul unei categorii 

sociale, a unui grup politic, sau a unui om în dauna 
celorlalți; nu e bună când ea nu se poate menţine 
decât prin minciună, cumpărări de conştiinţă sau 
teroare. Este bună în măsura în care, menţinându-se 
într-un cadru legal şi armonios, realizează o 
micşorare a disproporției dintre soarta celor de sus şi 
celor de jos, nu printr-o nivelare de sus în jos, ci prin 
crearea putinţei ca şi cei de jos să se poată împărtăşi 
şi bucura de roadele şi avantajele civilizației. O astfel 
de cârmuire, pe care dumneata ai numit-o oligocrație 
demofilă, e acceptată de cârmuiţi şi n-are nevoie de 
exercitarea nici unei terori sau firme pentru a dăinui. 

Şi acum, ce fel este guvernarea actuală a ţării 
noastre? Mai întâi, te rog să crezi, că n-am avut 
ambiția de a ajunge să cârmuiesc țara. Militar de 
carieră, aveam o singură ambiţie, urmăream un 
singur ideal: întărirea materială şi morală a armatei 
noastre. Dar acest ideal nu se putea realiza decât prin 
luarea unor măsuri drastice, care loveau dureros pe 
foarte mulţi beneficiari ai unei stări de lucruri ce 
trebuia neapărat schimbată. De aici a rezultat o luptă 
în care am fost învins, înlăturat şi redus la rolul de 
simplu spectator al celor ce se întâmplau. Mi s-a dat 
astfel putinţa să reflectez asupra relelor de care 
suferea ţara şi asupra mijloacelor de îndreptare. 
Evenimentele s-au precipitat şi, fără vreo acţiune 
publică din partea mea, am fost solicitat să viu la 
cârma ţării, fiind impus de cerința unanimă a 
poporului. Duşmanul meu a trebuit să se închine. Din 
închisoare, m-a adus la conducere. Era primul act 
plebiscitar prin care ţara îşi impunea voința, în 
Septembrie 1940. De atunci am convocat de două ori 
Țara în adunări  plebiscitare.  Cunoaşteţi 
unanimităţile care m-au investit cu puterile pe care le 
deţin. Cine poate avea îndrăzneala să afirme că am 
smuls aceste unanimităţi cu intimidări, cu falsuri 
electorale, cu cumpărări de conştiinţe, cu spargeri de 
capete, cu glonţul, cu furt de urne, cu împiedicarea 
adversarilor de a vota, cu falsificarea rezultatelor 
etc., etc.? Întrucât eu, care guvernez sprijinit pe 
3446889 de voturi, sunt mai puţin autorizat să o 
guvernez, ca domnii care au intrat în Parlamentul 
Țării sprijiniți uneori numai pe 2-3 mii de voturi. De 
ce aceşti domni aveau dreptul să vorbească în numele 
naţiunii, pentru că erau aleşi în ştiutele condiţii de 2, 
3, 5, 10 mii de cetăţeni şi eu care în trei ani am fost 
susținut de 3446889 voturi, nu sunt autorizat să 
vorbesc în numele Țării? De ce domnii care au luat 
demisiile în alb, au scos din funcții adversarii şi au pus 
în funcţii partizanii, au întrebuințat fondurile Statului 
pentru a se alege, erau şi sunt democrați şi eu care nu 
am întrebuințat nici unul, absolut nici unul din aceste 
mijloace, sunt tiran? La această întrebare vor 
răspunde alții, va răspunde şi istoria. Un lucru este 
însă sigur: odată ajuns în astfel de condiţii la 
conducerea Ţării, n-am făcut decât să o servesc. 
Servind-o, nu mi-am făcut nici partid, nici partizani. 
Am fost şi am rămas sclavul tuturor, fără însă să cer 

cuiva să fie sclavul meu sau al clicii mele. Nici un ban 
din fondurile Statului nu a fost şi nu va fi întrebuințat 
pentru presa personală, pentru susţinerea 
partizanilor mei şi a mea, pentru cumpărarea 
conştiințelor, pentru aţâţarea unora contra altora, 
pentru potolirea gălăgioşilor şi a îndrăzneților, 
pentru acoperirea tâlhăriilor sau a tâlharilor, pentru 
mituirea conştiințelor etc., etc. Din punctul acesta de 
vedere, nu am fost, nu sunt şi nu voi fi democrat. 
Desfid însă ca democraţii de ieri şi acei care încă 
încearcă cu această firmă să capteze din nou 
naivitatea maselor pentru guvernarea lor de mâine, 
să fi făcut pentru copiii săraci şi orfani, pentru 
oamenii împovăraţi de nevoi şi suferințe, pentru 
invalizi şi văduve, pentru ţărani şi muncitori, ceea ce 
a făcut regimul meu; şi mai ales desfid pe aceşti 
democrați să fi înţeles, să fi slujit poporul atât de 
desbrăcaţi de interes cât îl slujesc eu şi să fi suferit de 
lipsurile şi nenorocirile lui atât cât sufăr eu. 
Faptele şi înfăptuirile mele vorbesc şi pentru mine şi 
pentru alții. Pot însă afirma, nu ca o făgăduinţă vană, 
că dacă Dumnezeu mă va ajuta să duc la bun sfârşit 
lupta tuturora, voi arăta şi generaţiei de azi şi 
posterității ce se poate face şi în această privinţă, în 
această țară cu aceleaşi mijloace, când pui cinste, 
energie, conştiinţă, pricepere şi înțelegere, în munca 
pentru binele tuturor. Luând conducerea Statului în 
condiţiile pe care unii încearcă să le uite, nu am 
făgăduit nimic după cum era obiceiul. Nu am cerut de 
la nimeni, de sus şi până jos, nimic altceva decât 
înțelegerea şi munca. Am cerut desigur şi jertfe. Când 
țara a fost desonorată, lovită şi ciuntită cum a fost, ar 
fi fost o totală desonoare, o renunțare definitivă la 
drepturi şi o trădare odioasă a fraților subjugați, 
dacă jertfele ar fi fost cântărite, discutate, tocmite. 
Spre cinstea de totdeauna a acestui Neam, Țara, în 
unanimitatea ei, nu numai că a consimţit să facă 
aceste jertfe, dar le-a şi cerut. Cine afirmă că am dus 
poporul în luptă în contra voinţei lui, îi aduce o 
ofensă, care-l scuteşte de orice apărare, fiindcă l-ar 
pune deopotrivă cu josnica acuzare. Iar pe plan intern 
se ştie ce am făcut. Nu îmi însuşesc grandioasa operă. 
Ea este a tuturor. Meritul este al altora şi nu al 
meu, fiindcă poporul fără mine ar fi putut înfăptui cu 
altul poate şi mai mult, dar eu, fără înţelegere şi 
munca poporului şi a colaboratorilor, nu a-şi fi putut 
face nimic, absolut nimic. Totuşi, acela care-şi 
închipuie că eu cred că guvernarea mea e ideală şi că 
am înfăptuit tot ce era de înfăptuit se înşeală. Ştiu bine 
cât mai rămâne de făcut şi câte rele dăinuiesc încă. Nu 
se pot însă îndrepta radical şi dintr-odată, rele adânc 
înrădăcinate şi nu se pot stârpi moravuri practicate 
zeci de ani de-a rândul. Şi totuşi, deşi atâtea sute de 
mii de braţe au fost sustrase muncii creatoare pentru 
a fi robite nevoilor războiului, te rog, cercetează şi vei 
afla că sub cârmuirea actuală s-au construit şi 
reparat: şosele, căi ferate, poduri, mai mult decât în 
cinzeci de ani trecuţi, că în cei trei ani din urmă, 

pământul ţării a fost cultivat mai bine şi pe întindere 
mai mare decât oricând, că funcționarea şcolilor, a 
spitalelor, a dispensariilor, a fermelor de tot felul s-a 
îmbunătăţit simţitor, că soldaţii sunt mai bine 
îmbrăcaţi, instruiți, încadraţi şi înarmaţi decât 
oricând, că condiţiile de viaţă, de sănătate şi de 
alimentare ale țărănimii tind a se îndrepta din zi în zi, 
că în sfârşit nu există domeniu de activitate în care să 
nu se constate o năzuinţă spre mai bine. Dar repet 
încă odată, aş greşi dacă nu mi-aş da seama câte mai 
rămân încă de făcut. Încordarea impusă de război 
împiedică rezolvarea atâtor probleme ce rămân de 
rezolvat. Că actuala cârmuire a adus limitări ale 
libertăţilor, o recunosc. Unele, ca limitarea dreptului 
fiecăruia de a călători când şi unde vrea sau limitarea 
dreptului producătorului a-şi vinde produsele muncii, 
au fost impuse de starea de război, dar eu, care sunt 
convins că acei care reclamă respectarea libertății 
absolute sunt cei porniţi să abuzeze de ea, declar 
categoric şi socotesc că şi în timp de pace limitarea 
libertăţii celor răi este absolut indispensabilă bunului 
mers al lucrurilor. Dat fiind că o mare parte din 
activitatea oamenilor e determinată de motive egoiste 
şi abia o mică parte de motive altruiste şi că din 
această cauză oamenii pot săvârşi, dacă sunt lăsaţi la 
libera lor voinţă, mai mult rău decât bine, libertatea 
lor de acţiune trebuie neapărat limitată, când 
acțiunea lor ar lovi în interesele colectivității. Dacă 
am lăsa pe fiecare să facă ce vrea, praful s-ar alege de 
ordinea, de liniştea şi de progresul nostru colectiv. 
Dumneavoastră ştiţi ca şi mine, că la baza creaţiunii 
stă ordinea, iar la baza ordinii stă disciplina. 

Ordine încerc să pun în toate, fiindcă numai 
dezordinea în care ne-am abătut timp de 3-4 
generaţii, a produs în ţară stările care au culminat cu 
explozia din Ianuarie 1941. În primul rând, ordinea 
cere încadrarea intereselor individului în interesele 
colectivităţii. Este opera esențială care s-a cerut în 
toate timpurile, conducătorilor. Când ei au reuşit să o 
facă, nu s-a ridicat nimeni în contra lor, chiar când au 
fost autoritari. Când nu au reuşit, au fost spulberați 
de la conducere, chiar când au fost democrați sinceri 
sau prefăcuţi. Nu poate fi lăsată spoliatorilor şireţi 
libertatea de a spolia pe cei slabi şi naivi. Nu se cuvine 
să fie lăsată oricărui scriitoraş, evreu ori român, 
înzestrat cu multă îndrăzneală şi cu oarecare dibăcie 
la mânuirea condeiului, libertatea de a se erija în 
fabricant de opinie publică şi de a face din talentul lui 
un instrument de şantaj. Nu se cuvine să se lase unui 
editor fără scrupule, libertatea de a otrăvi sufletele, 
aruncând pe piață scrieri care pervertesc sufletul 
copilului şi al muncitorului, ațâţă la revoltă sau 
satisfac gustul de scandal al mulţimii. În concluzie, fie 
că conducătorul sau conducătorii sunt autocraţi sau 
democrați, plutocraţi sau demagogi, tirani sau blegi, 
ridicați la putere de forța maselor, uzurpători sau 
escaladori de putere prin îndrăzneală şi forţă, prin 
specularea naivităţilor, prin abilități sonore, prin 

interese de clici făţişe sau oculte, ei sunt, mai curând 
sau mai târziu, spulberaţi de la conducere cu mijloace 
paşnice sau violente, dacă poporul constată că a fost 
înşelat în credinţa şi speranţa lui. Spulberaţi au fost şi 
la noi toţi care s-au perindat la conducerea Statului, 
de la Partidul Poporului până la Partidul Frontului 
Renaşterii, de la naţionali-liberali la naţionali- 
ţărănişti, de la conservatori-democraţi la legionari 
demascați. Spulberat va fi şi regimul actual, dacă nu 
voi putea da Ţării ceea ce aşteaptă de la mine şi de la 
el. Văd aici întrebarea: care sunt colaboratorii mei cei 
mai preţioşi? Sunt mai întâi toți ostaşii ţării care nu 
pregetă să-şi jertfească viaţa pentru apărarea Patriei 
şi în acelaşi timp a civilizaţiei împotriva groaznicei 
primejdii de care Ţara este ameninţată. Sunt apoi 
funcţionarii şi toţi oamenii de ispravă care-şi 
îndeplinesc datoria cu zel şi cu cinste, sunt toți aceia 
care, înăbuşindu-şi suferinţele şi nemulţumirile fatal 
izvorâte din starea de lucruri de astăzi, ştiu să 
subordoneze propriile lor interese, intereselor Țării, şi 
sunt în sfârşit toţi acei care îşi dau seama că la baza 
uriaşelor frământări de astăzi e năzuinţa de a înlocui 
etalonul aur cu etalonul muncă, năzuinţa de a face ca 
în alcătuirea socială viitoare, succesul să nu mai 
poată fi de partea celor ce ştiu să se învârtească, ci a 
celor ce ştiu să muncească şi năzuinţa de a face ca, 
criteriul de repartizare a situațiilor să nu mai fie 
şiretenia şi rubedenia, ci măsura în care individul va 
fi folositor colectivității din care face parte. 

Domnul Colonel Zaharia, aghiotantul 
Mareşalului, a intrat să-i anunţe sosirea unei 
personalităţi importante străine, care era 
aşteptată. Sculându-se, întinzându-mi mâna 
şi conducându-mă spre uşă, Mareșalul mi-a 
adăugat: 

Bănuiesc că printre numeroşii Dumitale prieteni şi 
cunoscuți, trebuie să se găsească unii îngrijoraţi, care 
nu se mărginesc să-şi păstreze teama numai pentru 
ei, ci caută s-o semene şi în sufletul altora. Te rog, 
sileşte-te să-i linişteşti. Orice gândac zboară pe timp 
frumos. Numai vulturul spintecă furtuna. Tara şi 
Neamul nostru au stat atâtea veacuri stâncă 
neclintită în drumul puhoiului năvălirii asiaticilor. În 
trecut, apărându-ne pe noi, am apărat indirect, fie 
chiar inconştient, civilizația europeană. De rândul 
acesta o apărăm în mod conştient, luptând în condiţii 
mult mai grele. Dumnezeu nu ne poate pedepsi pentru 
această luptă dusă pentru onoarea, libertatea şi 
drepturile noastre, cât şi pentru apărarea civilizaţiei. 
Luptăm pentru a apăra fiinţa noastră a tuturor. 
Luptăm pentru fraţii care au intrat în robie. Luptăm, 
fiindcă dacă am face altfel, rândul nostru la robie ar 
veni. 

Astfel s-a terminat convorbirea mea cu 
domnul Mareşal, Conducător de la care am 
plecat încântat şi îmbărbătat.” 

Motorsportul argeșean se conjugă 
la... trecut (VIII) 


ing. Nicolae COSMESCU 


Abstract: Presented for several numbers in this review, the memories about the great Romanian car 
race drivers, about the greatest races in Romania are meant to illustrate more and more of the Argeș 
County and the national car race history. Although racing seems like an individual sport, the reality is far 
different. No great car race driver would have succeeded at becoming a legend of this sport without the 
help of those in his team. These articles present all their stories. In this one, we will tell those of ITA and 


ARO. 


Keywords: ITA, ARO, car races, Raliul zâpezii, speed race 


Nelipsiţi din top 3. La circa un deceniu de la 
reluarea curselor în România, jumătatea anilor '70, 
peisajul acestora era întregit de tot felul de echipe ce 
purtau numele generic de ITA. Iniţiale ce trebuie 
decriptate pentru că cei mai mulţi nu ştiu despre ce e 
vorba: Întreprinderea de Transporturi Auto. Entităţi 
care existau în fiecare judeţ al ţării. Să revenim însă la 
“sindromul“ ITA. Cu două zile înaintea devastatorului 
cutremur, de cea mai tristă amintire, este înregistrat la 
“starea civilă” certificatul de naştere al “Clubului de 
autombilism şi karting ITA Argeş“. Deşi am putea 
crede că, fiind un “precursor“ al fenomenului teluric, ar 
fi produs vreun seism în automobilismul autohton, ei 
bine, nu a fost deloc aşa! Dar important este că a 
existat. Că a avut sportivii săi fideli, fani, şi o conducere 
care, deşi nu le oferea prea mult suport, îi susţinea. 
Toţi aceştia au avut şi ei parte de porţia lor de glorie 
supremă. Altfel, n-ar fi figurat în aceste rânduri. Ce le 
oferea conducerea ITA, al cărei director era un 
pasionat al automobilismului? Destul de puţine, dar nu 
lipsite de importanţă. Datorită caracterului ei de 
deţinătoare a mijloacelor de transport, întreprinderea 
putea asigura cu uşurinţă un substanţial sprijin 
logistic. În timp ce lumea îşi transporta mașinile de 
curse pe platforme tractacte de alt autoturism, numit 
de antrenament, care de cele mai multe ori era maşina 
familiei, băieţii de la ITA Argeș aveau la dispoziţie un 
trailer. Pe care-şi urcau automobilele şi scăpau de grija 
lor până la locul destinaţiei. şi aceasta nu era totul. 
Pentru deplasări mai primeau şi un autobuz. Care nu 
era ceea ce este azi motor-home-ul în Formula 1, dar 
era un adevărat sediu pe roţi al echipei. Restul îl 
reprezenta contribuţia sportivilor. Maşinile erau ale 
lor, iar întreţinerea acestora cădea tot în sarcina 
posesorilor. Cu atât mai mult cu cât era vorba de piese 
cu pronunţat specific racing. Pe care nu le puteai 
cumpăra din magazinele de la noi. Dar băieţi 
descurcăreţi, şi cu posibilităţi, apelau, desigur, la unii 
“vecini“, dintr-o formaţie argeşeană de elită. Cei care 
mai ştiu câte ceva îşi amintesc că ITA Argeş era o 
echipă ce nu participa decât la cursele de viteză. 
Bineînţeles şi din motivul că erau mai puţin oneroase. 
Deşi, la ora debutului, orientarea era cu totul alta. Spre 
raliuri. “Botezul focului“ l-au primit în chiar anul 

înființării, la prima etapă de campionat. Cea de la 
Braşov. În care au apărut și primele automobile ARO 
cu astfel de aspirații. Piteştenii au fost plasați la 
categoria ce li se potrivea cel mai bine. Cea a 
începătorilor. Şi s-au comportat remarcabil, terminând 
cursa pe locul trei, la echipe. Un rezultat excelent. Un 
loc în onorantul “Top 3“, ce va deveni un adevărat 
laitmotiv al existenţei sale. Anul următor, vor reuşi un 
podium cu adevărat de senzaţie. Cu atât mai mult cu 
cât în respectiva întrecere, echipa IAP n-a reuşit aşa 
ceva! Totuşi, asemenea rezultate stupefiante nu se 
repetau într-o cadență satisfăcătoare. Se iveau 
ocazional, fiindcă echipa se afla într-o companie 
selectă, ce conţinea nume parcă de cod, precum IAP, 
UTB, IPAS. Plus alte team-uri, clujene sau braşovene. 
Deci, viaţa nu era deloc roză. Dar se remarcau 
îndeosebi în comparaţie cu reprezentantele altor 
judeţe afectate de “sidromul ITA“. Aşa că s-a trecut la 
reconversia spre disciplina ce se va dovedi adevărata sa 
vocaţie: viteza pură. Iar rezultatele nu doar că nu au 
întârziat să apară, dar ele au avut şi repetabilitatea 
dorită. Ceea ce la raliuri nu se prea întâmpla. În chiar 
primul an în care s-a produs disoluția, 1981, ITA Argeş 
se clasează pe un incredibil loc doi la final de 
campionat al întrecerilor de circuit. La care s-au 
evidenţiat Mihai Pîrvulescu, Constantin Miu, dar mai 
ales telentatul Silviu Dinu, aflat la comenzile unui 
insolit Mini Morris. Însă, această poziţie de 
vicecampioană nu se va mai atinge decât peste circa un 
deceniu. Şi atunci, la viteză în coastă. Dar clasările pe 
locul trei vor fi de o frecvenţă remarcabilă. Atât pentru 
echipă, cât şi pentru componenţii săi. Care nu pot evita 
plasarea în adevărate “grupe ale morţii“. Unde 
evoluau: imbatabilul Nicu Grigoraş, Hirschvogel, 
Ştefan Iancovici, sau Victor Nicoară. Nume grele de 
tot! Este motivul pentru care în palmaresul fiecăruia 
dintre aceşti indivizi plini de caracter, de tenacitate, de 
spirit de luptă, pe care-i avea ITA figurează destul de 
puţine locuri secunde. Ele se vor realiza doar cu larga 
complicitate a unor concursuri de împrejurări 
favorabile. Absenţă sau abandon al vreunuia dintre 
favoriţi. Dar, de dragul sportului, băieţii erau prezenţi 
mereu acolo unde erau dispute. Perfect conştienţi de 
posibilităţile lor, nutrind însă mereu speranţa în mai 

bine. Speranţă ce se va dovedi a nu fi doar himeră. 
Revirimentul se va produce târziu, total neaşteptat. 
Spre finalul existenţei sale, datorată dispariţiei 
societăţilor cu acest nume. 

Vine şi timpul titlurilor. Iar dacă până atunci în 
dreptul unui singur sportiv al echipei va fi scris 
“campion naţional“, asemenea performanţă se va 
datora unui nepiteştean. În 1985, la ITA Argeş fusese 
“detaşat“ Radu Dumitrescu, posesorul unui 
autoturism Lada excelent preparat, şi extrem de 
performant. Acesta schimbă puţin obiceiurile echipei, 
urcând de câteva ori pe cea mai înaltă treaptă a 
podiumului la circuit. Unde obţine chiar titlul la 
individual al grupei A. Reuşitele bucureşteanului vor 
rămâne mult timp unice, și de referinţă, în cartea de 
vizită a formaţiei argeşene. Statisticile îl rețin pe 
Gheorghe Ana drept cel mai performant, strict între 
colegii săi argeşeni. Deşi la fel de vechi în echipă ca şi 
aceştia, isprăvile sale atrag atenţia abia pe la jumătatea 
anilor “80. Când se evidenţiază la viteză în coastă, 
printr-o suită de locuri trei. La circuit s-a impus mai 
târziu, după realizările amintite. Dar a escaladat 
succesiv, şi în logica lucrurilor, toate cele trei trepte ale 
podiumului. El este cel de-al doilea campion al 
formaţiei argeşene. Titlu obţinut în acel an în care ITA 
Argeş a devenit şi ea campioană naţională a echipelor 
angrenate în întrecerile de viteză pe circuit. Primul şi 
singurul său titlu. Favorizat în cea mai mare măsură de 
degringolada celor de la IAP. Şi tot în comparaţie cu ai 
săi colegi, Ana este singurul din formaţie care a reuşit 
victorii de etapă. Atât la coastă, cât şi la circuit. Că 
acestea se datorează unei conjuncturi de excepţie, 
contează mai puţin. Cercetând aceste “istorii fără 
suflet“ care sunt statisticile şi clasamentele, nu se vor 
putea desprinde asemenea aspecte. Până la urmă, cel 
care contează şi rămâne este doar rezultatul. Maniera 
în care se obţine e cu totul altceva. Dar ajută la 
constituirea legendei fiecărui mare sportiv. Un alt 
component care a avut contribuţii la buna clasare a 
echipei a fost Gh. Cioacă. Din pură întâmplare, 
consătean cu Pîrvulescu şi Preoteasa. Cioacă s-a 

dedicat mașinilor de grupa B8, mai târziu numite 
Easter. O construcţie ce friza pe alocuri insolitul, dar 
care i-a adus mai multe locuri trei pe podiumurile de 
final de campionat. Cu avantaj de partea circuitului. 
Aici ia sfârşit povestea despre această grupare 
piteşteană. Fiindcă, aşa cum am mai spus-o, a 
sucombat imediat după 1990. 

Revelaţii muscelene. A fost odată o fabrică ce 
producea autoturisme de teren. Primele autoturisme 
româneşti. Vestitele “IMS-uri“. Dar nu atât fiindcă 
erau primele şi singurele, ci pentru că nu aveau nimic 
de invidiat faţă de tehnica vremii lor. Iar modelul cel 
mai evoluat al acestora, M461, era o adevărată 
revelaţie. Agil, robust, penetrant şi competitiv. Nu 
degeaba s-a impus în câteva curse internaţionale, 
desfăşurate în condiţii vitrege. Păcătuia doar printr-o 
caroserie devenită vetustă. În plus, îmbătrânea. Când 
conducerea uzinei a realizat că ceva trebuia schimbat, 
a făcut-o. Aşa a apărut gama cunoscută sub numele de 
ARO 24. Fa n-a mai înregistrat succesul cu care ne 
obişnuiseră produsele muscelenilor. Dar n-au 
dezarmat. Au pornit să le perfecţioneze, să le 
amelioreze performanţele, pentru a reveni la ceea ce au 
fost. Şi care era cea mai bună modalitate de a o face, 
decât cursele auto? Interne, desigur! Curse ce luaseră o 
amploare serioasă după 1970. Prima “atestare 
documentară“ a unei astfel de iniţiative datează de 
prin 1977, când maşinile lor au putut fi văzute într-un 
raliu. Atât în întrecerea destinată începătorilor, cât şi 
în cea a avanasaţilor. Deşi cei care le pilotau, altfel 
“eseiori“ de valoare, nu aveau nicio experienţă 
competițională pentru a se întrece cu performerii 
curselor. Momentul fusese bine ales: “Raliul Zăpezii“. 
Dacă existau astfel de precipitaţii, atunci ei, cu 4x4, ar 
fi fost oamenii zilei. Aşa a fost. Dar nu la avansați, unde 
decalajul dintre profesioniștii de vârf ai campionatului 
şi ei, ca sportivi, a făcut mai mult decât să anihileze 
teoreticul avantaj al tracţiunii integrale. Însă la 
începători, s-au impus cei de la Câmpulung Muscel. 
Chiar dacă numai pe echipe, rezultatul era mai mult 
decât încurajator. Dădea speranţe. Au mai fost ceva 
prestații demne de luat în seamă. 
Numai că prezenţa echipei era mai 
mult sporadică. Un debut în 
adevăratul sens al cuvântului se va 
i | produce mult mai târziu. Îl numim 
aşa, fiindcă de atunci echipa 
“Muscelul“ s-a aliniat cu 
regularitate la toate etapele din 
„| calendar. Între timp, gama 
produselor ARO s-a îmbogăţit cu 
modelul “10“, care a fost trimis şi 
el în focul luptei. Echipa alinia 
| acum mai multe maşini. Toate 

Fotografie cu o parte a 
„familiei”  alergătorilor, în 
curtea de pe str. Sf. Vineri, unde 
îşi avea sediul ITA Argeș. 

conduse de oamenii casei. Trebuie evidenţiat că 
aceştia, chiar dacă nu reușeau clasări în primele 12-15 
locuri, la general, erau sportivi demni de toată 
admiraţia. Pentru efortul lor, pentru curajul nebun de 
a rula la limită cu acele înalte ARO 24, care pe roţile lor 
de 16 țoli îmi sugerau imaginea unei berze. Mașini a 
căror pilotare reclama extremă abilitate. Pătrunzând în 
lumea competiţiilor, ei s-au luptat cu energie. Dar în 
ciuda ambiţiei şi curajului pe care le etalau cu 
generozitate, nu reuşeau decât clasări pe poziţii 
modeste. În fond, lupta lor nu era atât cu ceilalţi, ci 
devenea mai mult un duel în familie. Era cazul 
autocrosului, în forma organizată, de campionat 
naţional, în care pe bună dreptate excelau. Prestaţii 
facilitate şi de faptul că nimeni nu-şi permitea să 
supună maşinile de raliu la astfel de solicitări atroce. 
Exceptându-i, desigur, pe musceleni. Timp de trei ani, 
acest gen de întrecere a fost la discreţia lor. De fapt, ei 
asigurau majoritatea platoului. 

“Intruşii“ îi trezesc la realitate. Hegemonia 
celor de la ARO la autocros a fost serios contestată 
într-o cursă disputată la Bucureşti. Iar cum întrecerea 
avea loc în capitală, la ea s-au aliniat mulţi dintre aşii 
raliurilor. Favorizaţi de organizarea acestei curse după 
terminarea campionatului. Când băieţii îşi puteau 
“rupe“ maşinile. Au fost prezente multe nume mari, în 
frunte cu Ludovic Balint, Ştefan Vasile, “Genu” Cristea, 
Florin Nuță, Mircea Bucur. În faţa unei astfel de 
legiuni străine lor, cîmpulungenii nici măcar n-au 
prins podiumul! S-a impus Balint, ale cărui sărituri 
erau demne de sport extrem. Nu degeaba era regele 
raliştilor. Şi nici pe echipe n-au câştigat. Ceea ce spune 
multe. Așa că, dacă nici aici nu puteau avea linişte când 
apăreau intruşii, mai bine s-ar concentra doar... pe 
raliuri. Acolo era locul adevărului. O altă idee bună. Cu 
atât mai mult cu cât, în această disciplină echipa lor 
căzuse dramatic în ierarhie, frizând cu regularitate 
locuri între jumătatea clasamentului, cu precădere în 
partea sa cea mai de jos. De nedorit. Dar cu care flirtau 
deseori. Iar revirimentul nu va întârzia. În 1989, 
revelaţia ultimei ediţii a autocrosului, devenit de mult 

sezon remarcabil. Iar culoarea este anunţată în chiar 
prima întrecere, desfăşurată în acel sezon la Tulcea. 
Unde echipajul vedetă al celor de la ARO, alcătuit din 
fraţii Victor şi Dănuţ Bînă, face adevărate minuni, iar 
echipa reuşeşte să prindă podiumul. O veritabilă 
premieră ce nu va rămâne singulară în sezon. Aşa 
încât, la final de campionat, “Muscelul“ se opreşte pe 
treapta a treia a întrecerii echipelor, după IATSA, dar 
mult înaintea celor de la IAP, clasaţi abia pe locul 10, 
deşi erau în componenţa integrală a perioadei lor de 
aur. 

“Lumea ARO“ devine una exclusivistă.Acest 
rezultat de senzaţie e depăşit de un altul. Şi mai şi! 
Echipajul celor doi fraţi mai înainte menţionaţi devine 
campion al României! Pentru a vă depăşi momentul de 
stupefacţie, voi spune că titlul este unul oarecum 
exclusivist. Cum în acel început de an 1990, oricui 
solicita ceva îi şi era acceptat, cei de la ARO au cerut 
federaţiei să se alcătuiască o grupa a lor, “grupa ARO“. 
La care, desigur, nu erau admise alte mărci de maşini. 
Era cumva un fel de resuscitare a fostului campionat 
de autocros. Care acum era transferat în lumea 
raliurilor. În plus, cei de la Muscel erau feriţi de 
surprize de genul celor păţite la unele concursuri open. 
Acum campionul nu putea fi decât unul dintre cei care 
pilotau maşinile fabricate la Câmpulung. Adică, unul 
de-al lor. Iar fraţii Bînă au fost primii care au profitat 
de oportunitate, deschizând seria de titluri ce vor lua 
drumul Muscelului. Performanţa celor doi Bînă va fi 
repetată în anul următor de un pilot de mare clasă. L- 
am numit astfel pe Gh. Radu. În compania lui Nicolae 
Iordache, Radu îşi va conduce maşina spre titlul de 
campion. Iar la cursa inaugurală a sezonului, el va face 
mai mult decât Bină. Va obţine un rezultat ce taie 
respiraţia, maximum ce a reuşit în istoria 
campionatului nostru de raliuri cineva la volanul unui 
ARO. Nu, nu a câştigat. A venit pe locul secund!! E 
drept că a fost oarecum favorizat de drumurile de 
pământ ale Dobrogei, puternic îmbibate de apa 
datorată ploii căzute în ajun. O adevărată clisă, în care 





istorie, Victor Bînă, va reuşi o 
performanță fără precedent pentru 
mirificele plaiuri muscelene: locul 10 în 
clasamentul general final, la raliuri!! 
Acesta nu era decât începutul. Anul 
următor va aduce schimbări în bine 
pentru la cei de la Câmpulung. Maşinile 
beneficiază de ameliorări tehnice 
semnificative şi de motoare mai pline de 
bunăvoință. Ce nu vor întârzia să-şi 
manifeste efectele benefice. Cu astfel de 
maşini mai „,„musculoase” şi de o 
agilitate superioară, nu trebuie să ne 
surprindă că echipa are parte de un 





La  finişul întrecerilor de 
autocros, primul era, mai 
întotdeauna, un autoturism ARO. |ă 

s-au extras din mlaştina în care nimeriseră. Dar asta 
face parte din joc. Chiar şi echipa se va clasa pe un loc 
neaşteptat. Total neobişnuit pentru ea. Locul secund. 
Dar numai la Constanţa, fiindcă până la final va cădea 
în afara podiumului. Strălucitorul Gheorghe Radu va 
mai face o demonstraţie de virtuozitate în ediţia 
următoare a campionatului, terminând pe locul trei la 
general în “Raliul Deltei“. Cu toate acestea, se vede 
nevoit să cedeze titlul de campion altui coleg de echipă, 
Adrian Bădulescu. Care l-a avut alături de el pe Mihai 
Dimitrovici. Iar echipa mai glisează un loc. În jos, 
desigur! Trei ani de “grupă ARO“, trei titluri care au 
luat drumul Muscelului. Şi când te gândeşti că mulţi 
sportivi şi multe echipe cu state vechi în disciplină au 
alergat ani în şir după astfel de succese! Iar cei mai 
mulţi au eşuat. Dar şi pentru sportivii de la ARO va 
urma o perioadă mai dificilă pentru că, după numai 
trei ani de existenţă, exclusivista “grupă ARO“ a fost 
scoasă “în afara legii“. 

O suită incredibilă! Se încheiase o perioadă 
superbă, dar „nu se terminase pământul“. O adevărată 
legiune de maşini ARO, din gamele 10 şi 24, se vor 
alinia la cursele din calendarul lui 1993. Toate fac faţă 
onorabil. Departe însă de realizările unui Radu sau 
chiar Bînă. În schimb, formaţia “Muscelul“ 
impresionează prin omogenitate. Fapt răspătit prin 
câteva clasări pe podiumurile anului. Şi acum vine cu 
adevărat surpriza. La final, echipa celor de la ARO 
devine campioană!! Incredibil! Şi aceasta într-o 
dispută directă cu toată lumea. Din nou gândul zboară 
spre alţii, mult mai înzestrați, dar care, din păcate, n- 
au ajuns niciodată să fie învingători. Ceea ce ne duce cu 
gândul la faimoasa constatare conform căreia “dacă 
şansă nu e, nimic nu e”. Ei, cei de la ARO, au avut scris 
în destinul lor să trăiască şi un astfel de moment astral. 
Din nefericire, rezultatele individuale au fost mai puţin 
entuziasmante. Cel mai bun dintre ei abia s-a clasat pe 
locul 16 al clasamentului general. Dominat tot mai 
mult de maşini adevărate. Aduse de afară de români cu 


bani. Iar unii dintre aceştia chiar le conduceau cu 
măiestrie. Dar băieţii nu disperă. Seria titlurilor având 
drept destinaţie Câmpulung Muscel va continua. În 
chiar sezonul următor. Remarcabil este faptul că 
maşinile uzinei ARO termină in corpore toate 
competiţile anului, pentru ca la final să recidiveze: din 
nou campioană la echipe!! Din nou incredibil! 
Niciodată, cât timp am fost angrenat în acest sport, nu 
mi-am putut imagina aşa ceva. Dar iată că s-a 
întâmplat. Însă nu trebuie să cădem într-un delir 
apologetic. E corect şi obligatoriu să subliniem că şi 
conjunctura a fost favorabilă. Multe dintre echipele 
mari ale trecutului, ce făcuseră glorie acestui sport, 
dispăruseră. Ultimele fiind Oltcit şi IATSA, ce agonizau 
puternic încă din anul precedent. lar “Automobile 
Dacia”, cum se numea acum formaţia celor de la 
Colibaşi, continua să nu reuşească să devină cu 
adevărat o echipă. Avea individualităţi puternice, 
marcante, dar atât. Îi lipsea spiritul de echipă, în ciuda 
eforturilor făcute de Dan Necula, şeful lor. Să nu 
părăsim sezonul fără a spune că un alt cuplu de la ARO 
a reuşit să devină campion naţional! Altul în afara celor 
de care am tot vorbit până acum. Numele pilotului, Ion 
Mihăilă. EI a devenit campionul unei clase a grupei H, 
în care erau obligaţi să evolueze cei cu astfel de maşini, 
fără omologare sportivă. Mihăilă şi colegul său, Sorin 
Țenţu, reuşind astfel să reînnoade şirul succeselor 
individuale. Ei se vor afla şi în anii următori printre 
animatorii echipei. Să mai subliniem că podiumul 
respectivei clase a revenit în totalitate celor de la 
Câmpulung Muscel. Apogeul celor de la ARO va fi atins 
în 1995. Când aceştia vor înscrie nu mai puţin de trei 
echipe numite ARO Muscelul I, ARO Muscelul II şi, 
evident, ARO Muscelul III! Prima dintre ele avându-i 
în componenţă pe Mihăilă-Ţenţu, Radu-lordache şi 
Vasile Gentoiu-lon Mărgescu. Al lor va fi titlul pe 
echipe. Al treilea consecutiv pentru “Muscelul”! Şi 
ultimul. Celelalte două echipe ARO se vor clasa mai jos, 
dincolo de podium. Însă, în “Raliul Argeşului“, cu 
“macadam“ în exces, pe primele două 

locuri în ierarhia echipelor vom avea 
surpriza să găsim reprezentantele uzinei 
de la poalele Mateiaşului. E drept că într-o 
ordine nefirească, cu “II“ înainte lui “I“, 
dar tot dublă este! Dacă niciunul din acest 
adevărat detaşament nu va mai fi 
încoronat campion, patru dintre primele 
nouă locuri ale clasamentului general vor 
fi ocupate de musceleni. Du jamais vu! Cu 
Mihăilă în funtea lor, imediat lângă 
podium. Ce vremuri au apucat să trăiască 
băieţii ăştia! Toate într-o perioadă în care 
uzina lor se confrunta cu probleme care 
mai de care mai insurmontabilă. Iar finalul 
se cunoaşte... 








Prezențe obişnuite pe podiumuri. 
Aici, la start. 

Femeie şi bărbat valahi (Jacques Grasset de Sain Sauveur, finalul sec. XVIII) 

Auguste Henikstein, Negustori si boieri de rang secund. 
Dragoman (medic) 

Sursa imaginilor de pe coperte - The Romanian World in Images (15th-19th Centuries), Interractive 
CD-ROM, Editura Noi Media Print. 

